M. D. 22. septembra 2016. 11:55\nMladi napadač Partizana Uroš Đurđević, dvostruki strelac u Kupu protiv Napretka (3:1), rekao je da mu je drago što je „razbio maler“ i najavio još bolje igre crno-belih u nastavku.\n„Ova dva sinoćnja gola su mi izuzetno bitna, jer sam u prethodne tri utakmice, po ocenama svih odigrao jako dobro, ali su nedostajali golovi. Posebno mi je drago što sam razbio maler protiv kvalitetne ekipe iz Kruševca, a zna se da su nam oni dužnici s početka sezone, kada su nas pobedili u prvenstvu“, rekao je mladi reprezentativac za klupski sajt.\nPrema njegovim rečima u Partizanu igraju majstori fudbala poput Saše Ilića, Leonarda, Božinova i drugih, tako da uvek može da se očekuje dobar pas.\n„Uvek sam u službi ekipe. Trudim se svaki put da dam sve od sebe, ne znam da se štedim i uvek ću ostaviti srce na terenu. Mogu da odigram loše, ali uvek ću se boriti maksimalno, do poslednjeg atoma snage, u pravom smislu te reči“.\nĐurđević se osvrnuo i na minuli 152. veciti derbi protiv Crvene zvezde, koji su crno-beli dobili golom Leonarda u 89. minutu, a on ranije zbog povrede napustio igru.\n„Zaista nisam mogao da nastavim meč, grčevi su bili jači. Na sreću, klub ima sjajnu medicinsku službu, tako da sam se uz njihovu pomoć vrlo brzo oporavio. Nije sudbina odredila i umešala prste kod gola u derbiju, već nas je Bog nagradio za hrabru igru“, zaključio je Đurđević.


Web site Balinta Pastora : Mediji : Disciplinski postupci u SVM-u\nDisciplinski postupci u SVM-u\nDatum: 8. februar 2010. Izvor: B92\nBeograd -- U Savezu vojvođanskih Mađara počela je serija disciplinskih postupaka protiv visokih stranačkih funkcionera.\nSutra i u sredu odlučivaće se o partijskoj sudbini nekadašnjeg lidera stranke Jožefa Kase, kao i Zoltana Bunjika, zbog kritika na račun SVM-a što nije podržao republički budžet. Zamereno im je i to što su stranku označili kao krivca za stanje u Subotici, gde je SVM raskinuo koaliciju sa DS-om, nakon što su u Gradskom veću ukinuta dva resora poverena Savezu vojvođanskih Mađara.\nI dok ta partija čisti svoje redove, s druge strane može se čuti da će DS i SVM uskoro nastaviti razgovore o pomirenju, koji su počeli pre nekoliko dana.\nKako za B92, međutim, objašnjava šef poslaničke grupe demokrata u skupštini Vojvodine Dragoslav Petrović, tema razgovora biće kako da se poboljša saradnja.\n“Mi to ne definišemo na taj način, nego smo svakodnevno u kontaktima u nastojanju da niz zajedničkih obaveza koje imamo servisiramo na odgovarajući način“, kaže Petrović.\n“Saradnja između DS-a i SVM-a bi se mogla okarakterisati kao uobičajena, uz jedan neprijatan utisak u odnosu na ono što se dešavalo, što je možda poljuljalo čvrstinu poverenja koje smo imali u dosadašnjoj saradnji“, ocenjuje on.\nPred discilinskom komisijom u Savezu vojvođanskih Mađara naći će se i partijski lider Ištvan Pastor, ali i njegov sin Balint Pastor, inače republički poslanik.\nInicijativu je pokrenuo Zoltan Bunjik, kome preti isključenje iz stranke. On je dvojicu Pastora optužio da su poslanicima SVM-a naložili da se budžet ne podrži, čime su, prema Bunjikovoj oceni, prekršili statut stranke.


5 najlepših super visokih nebodera čiju izgradnju očekujemo\nNeke od najpoznatijih arhitektonskih firmi na svetu, među kojima su BIG, Foster + Partners, Zaha Hadid Architects, širom sveta upravo grade zadivljujuće građevine čija će visina prelaziti 300 metara. Otkrivamo 5 najlepših.\nU Kini nikla zgrada sa najvećim veštačkim vodopadom na svetu\nU kineskom gradu Guijang izgrađena je neverovatna zgrada koja privukla veliku pažnju sveta zahvaljujući ogromnom vodopadu koji se sliva niz njenu fasadu.\nEvropa dobija novu najvišu zgradu\nIzgradnja supervisoke spiralne kule Lakhta Centar se bliži kraju. Ova impresivna građevina će, uz titulu najviše u Evropi, moći da se podiči i brojnim drugim epitetima.\nNajimpresivniji neboderi na svetu za 2017.\nPredstavljamo zgrade koje su se istakle svojim jedinstvenim izgledom i impresivnom visinom, za čiji su dizajn zaslužne neke od najpoznatijih arhitektonskih kompanija današnjice.\nKina gradi prve "vertikalne šume" u Aziji\nU borbi protiv velikog zagađenja, Kina je otpočela gradnju prvih "vertikalnih šuma" u Aziji koje će proizvoditi 60 kilograma kiseonika na dan.\nNajbolje zgrade za 2017. po izboru portala ArchDaily\nSpecijalizovani online magazin koji se bavi novostima iz oblasti arhitekture, ArchDaily, i ove godine odabrao je 16 najboljih građevina od 3000 projekata, na osnovu 75.000 glasova čitalaca.\nSpektakularan toranj u Dubaiju koji će nadvisiti Burdž Kalifu\nU Dubaiju je počela gradnja novog supervisokog tornja Dubai Creek Tower, koji će nadvisiti trenutno najvišu zgradu na svetu za 100 metara i postati obeležje novog distrikta u ovom gradu.\nPredstavljamo nebodere koji su obeležili 2016. godinu, od zgrada neobičnog oblika, interesantnih fasada, pa do druge najviše zgrade na svetu koja je proglašena novim prototipom za nebodere.\nNajbolje zgrade za 2016. po izboru portala ArchDaily\nSpecijalizovani online magazin koji se bavi novostima iz oblasti arhitekture ArchDaily odabrao je najbolje građevine za 2016. u konkurenciji 3000 projekata.\nKriva kuća – jedna od najčudnijih zgrada na svetu\nOva kuća je nezaobilazno turističko mesto, pa ne čudi podatak da važi za najfotografisaniju građevinu u Poljskoj. Ujedno je i jedna od najinteresantnijih zgrada na svetu.\nPredstavljamo dobitnike LEAF nagrade za arhitekturu 2015.\nPredstavljamo nagrađene projekte u oblasti arhitekture koji predstavljaju reper celoj internacionalnoj arhitektonskoj i dizajnerskoj zajednici.\n15 najboljih zgrada na svetu za 2015.\nPredstavljamo vam 15 zgrada koje su nagrađene za odvažan dizajn i inovativnost na osmom po redu Svetskom festivalu arhitekture, najvećoj proslavi arhitektonskih inovacija na svetu.\n"Plutajući" stambeni kompleks u Kini\nMeđu raskošnim zelenilom i vodama nacionalnog parka u blizini grada Hangzu u istočnoj Kini, smešten je kompleks "plutajućih" apartmana od kamena koji su s razlogom privukli veliku pažnju.\nNajviši "zeleni" neboder u Mumbaju koji prkosi vetru\nArhitekte Adrijan Smit i Gordon Džil predstavili su projekat za izgradnju najvišeg nebodera u Mumbaju, koji će ujedno biti i jedan od najužih na svetu.\nRok za uklanjanje klima sa fasada javnih zgrada dve godine, sa stambenih pet\nPromene Zakona o stanovanju koje predviđaju uklanjanje fasada sa javnih, poslovnih i stambenih zgrada, ući će u u javnu raspravu tokom avgusta.


PODGORICA: U srijedu počinje jubilarni peti Međunarodni festival lutkarstva - Montenegro magazin\nPODGORICA: U srijedu počinje jubilarni peti Međunarodni festival lutkarstva\nFestival će, kako se navodi u saopštenju osnivača mr Ljiljane Burzan-Nikolić, direktorice komunikacija Festivala i Davora Dragojevića, direktora Festivala, otvoriti mr Nela Savković-Vukčević, sekretarka za kulturu Glavnog grada. Nakon otvaranja će biti izvedena predstava „Alisa u zemlji čuda”, Pozorišta lutaka Niš, iz Srbije, u Velikoj sali KIC-a.\nPodgorica je i ove godine centar festivalskih zbivanja, a predstave će, pored Andrijevice i Danilovgrada, gostovati i u Herceg Novom, Beranama, Mojkovcu, Bijelom Polju, Petnjici i Kolašinu. Festival ove godine okuplja glumačke trupe iz sedam zemalja pa će se pred crnogorskom publikom predstaviti trupe iz Srbije, Izraela, Poljske, Turske, Meksika, Ukrajine i Brazila.\nFestival dodjeljuje slijedeće nagrade za predstave u zvaničnoj selekciji: Grand Prix za najbolju prestavu u cjelini, nagradu za najbolju režiju, nagrada najbolju dramaturgiju koja od ove godine nosi naziv ,,Dragan Radulović”, nagradu za najbolje estetsko-tehnološko rješenje lutaka, nagradu za najbolju scenografiju, nagradu za najbolju originalnu muziku, tri ravnopravne glumačke nagrade i nagradu dječijeg žirija za najbolju predstavu.


Rekonstrukcija i modernizacija tračnih transportera na kopu Tamnava-Zapadno polje – magazin Mehatronika\nABB u Srbiji je potpisao vredan ugovor za isporuku i ugradnju srednjenaponskog postrojenja, transformatora, frekventnih regulatora, kao i niskonaponskih motora i opreme za projekat Rekonstrukcije i modernizacije tračnih transportera za Rudarski basen Kolubara.\nBeograd, 2. april 2015. – Usled posledica katastrofalnih poplava u maju 2014. godine, na površinskom kopu Tamnava -Zapadno polje, Rudarski basen Kolubara je radi nastavka normalnog funkcionisanja kopova ušao u sveobuhvatnu sanaciju proizvodne opreme na ovom ugljenokopu. Jedan od projekata je i Rekonstrukcija i modernizacija tračnih transportera, odnosno pogonskih stanica za te transportere na kopu Tamnava-Zapadno polje, gde je veći deo te opreme bio poplavljen.\nKompanija ABB se na ovim poslovima i projektu pojavljuje u konzorcijumu sa kompanijom MIKRO KONTROL kao partnerom.\nABB će izvršiti isporuku srednjenaponskog postrojenja, transformatora, frekventnih regulatora, kao i niskonaponskih motora i opreme i pružiti pomoć partnerskoj kompaniji tokom puštanja u rad ABB-ove opreme. Demontažu stare, kao i montažu nove opreme, postavljanje kablova i povezivanje opreme će vršiti RB Kolubara sopstvenim snagama, dok će upravljački sistem, nadzor nad montažom, ispitivanje i puštanje u rad, kao i izradu projektne dokumentacije raditi kompanija MIKRO KONTROL.\nPo vrednosti, ovaj ugovor predstavlja za ABB u Srbiji jedan od najznačajnijih ugovora.\nRokovi za izvršenje obaveza iz ugovora su 180 dana, od toga 135 dana za isporuku i 45 dana za ugradnju i pustanje u rad.\nOvaj Ugovor predstavlja nastavak uspešne saradnje ABB-a i RB Kolubara. Određeni broj inženjera iz RB Kolubara su od ranije upoznati sa ABB-ovom opremom, a prošli su i obuku u ABB-u u Finskoj, kao i u Nemačkoj u Kotbusu, gde se nalazi naš Center of Exellence za površinske kopove.\nTakođe ovaj Ugovor predstavlja i početak značajne saradnje između kompanija ABB i MIKRO KONTROL i treba naglasiti da su u sklopu zajedničke realizacije predmetnog projekta četvorica inženjera iz kompanije MIKRO KONTROL prošli trening u našem Centru za obuku ABB-ovog Univerziteta u Helsinkiju u Finskoj.\nABB (www.abb.com) je vodeća svetska kompanija u domenu energetike i industrijske automatizacije koja svojim korisnicima iz oblasti komunalnih usluga, infrastrukture, transporta i industrije omogućava unapređenje njihovih performansi uz smanjivanje štetnih uticaja na životnu sredinu. ABB Grupa posluje u oko 100 država u svetu i zapošljava oko 140.000 ljudi.


HomeDRUŠTVOTiodorović: Tek sledi druga faza omikrona, obolevaće stariji\nTiodorović: Tek sledi druga faza omikrona, obolevaće stariji\nEpidemiolog i član Kriznog štaba Branislav Tiodorović izjavio je danas da će sadašnji talas epidemije korona virusa imati dve faze i da u prvoj, koja je sada u toku, oboljevaju mlađi, deca i ljudi srednje životne dobi.\nU drugoj fazi, koja se, kako je Tiodorović rekao za Tanjug TV, može očekivati sledeće nedelje ili nedelju dana kasnije, više će oboljevati stariji ljudi, posebno teški i hronični bolesnici.\nČinjenica da se omikron soj virusa širi 10 do 15 puta brže nego raniji sojevi može napraviti problem zdravstvenom sistemu, koji je, naveo je Tiodorović, već sada na udaru jer se broj obolelih zdravstvenih radnika procenjuje na između sedam i 10 odsto.\n„To može napraviti situaciju da kada nam bude trebalo najviše zdravstvenih radnika budemo u problemu“, rekao je Tiodorović.\nNaveo je i da dodatni problem predstavlja to što se u februaru može očekivati porast oboljevanja od gripa, koji se već pojavio, a porastu može doprineti i nastavak školske godine, jer su đaci, kako je rekao, motor širenja gripa.\nTiodorović je ocenio da kovid ambulante sada trpe ogroman pritisak koji se preneo sa trgova i dočeka, i da je sada kasno da se donesu rigoroznije protivepidemijske mere.\nNjih je, prema Tiodorovićevoj oceni, trebalo doneti mnogo ranije.\nObeležena srpska krsna slava u Evropskoj prestonici kulture\nStefanović: MUP sarađuje sa FSO koja obezbeđuje ličnosti


[VIDEO] Povećan broj domaćih turista u Niškoj banji | Belle Amie\n14:52, 01. 08. 2020 >> 14:53 Igor Spasić Društvo, Niš, Vest dana, Video 0\nPovećan broj domaćih turista u Niškoj banji,najviše zbog činjenice da je više naših turista koji koriste vaučere. Za Nišku banju do sada je podeljeno 1262 vaučera, dok je prethodne godine realizovano 517. Međutim,Niška banja i dalje zaostaje za liderom u domaćem turizmu,Vrnjačkoj banji .\nU poslednje dve godine raste broj domaćih gostiju u Niškoj banji, najviše zbog činjenice da se od 2019. godine i Niška banja nalazi na spisku mesta u Srbiji za koju mogu da se iskoriste besplatni vaučeri od 5000 dinara koje dodeljuje Ministrstvo trgovine, turizma i telekomunikacije. U prošloj godini realizovano je 517 vaučera, dok je samo do sredine jula ove godine podeljeno već 1262 vaučera.\nKako naglašava predsedik ove opštine, Dejan Jovanović, da bi Niška banja bila posećenija i da bi povratila nekadašnji kraljevski sjaj potrebna su veća ulaganja u putnu i turističku infrastrukturu. U poslednje dve godine napravljene su staze zdravlja, zatim je rekonstuisan centralni trg sa fontanama, a očekuje se da do kraja leta počne i realizacija projekta ,,Kulište“- izgradnja 10 otvorenih bazena i jednog veštačkog vodopada.\nU narednom periodu očekuje se i povećanje hotelskih kapaciteta, što dodatno utiče na interesovanje i povećanje gostiju, objašnjava Jovanović. Na jesen kreće rekonstrukcija hotela ,,Srbija“, dok se rešenje za ,,Partizan“ i ,, Ozren“ još uvek traži.\nRadi se i na otvaranju restorana i kafića, tako da je ove godine otvoren i novi restoran pored opštine, dodaje Jovanović. I dok se Niška banja budi, u Vrnjačkoj trenutno baravi više od 5 000 gostiju, a popunjenost hotela je 80 odsto za avgust. Kada se odlučuju za banje turisti i domaći i strani najčešće biraju Vrnjačku, u koju ih je od početka godine pa do proglašenja vanrednog stanja otišlo na odmor gotovo 250.000, iza nje je Sokobanja sa 117.000 posetilaca. Da li će renoviranjem hotela ,,Srbija”, izgradnjom novog projekta ,,Kulište” , ali I već postojećim.


Ana Janošev - Institut za evropske poslove Institut za evropske poslove\nAna je rođena u Kruševcu, a odrastala u Vršcu, gde je i završila gimnaziju „Borislav Petrov Braca“. Tokom srednje škole odlazi na program razmene studenata u SAD – A-SMYLE, gde se upoznaje sa volontiranjem i postaje sve aktivnija u nevladinom sektoru.\nUpisuje Fakultet političkih nauka Univerziteta u Beogradu, smer međunarodni odnosi. Poslednju godinu studija provodi u SAD, na Univerzitetu Misisipi, gde ima priliku da učestvuje, sa zapaženim uspehom, na Modelu UN konferencije u Njujorku.\nTokom studija se aktivno uključuje u A-SMYLE alumni zajednicu i učestvuje u projektima koji imaju za cilj obrazovanje romske dece. Istovremeno postaje i potpredsednica Unije studenata opštine Vršac, gde realizuje dva uspešna projekta, čije su teme debata i lokalne javne politike. Takođe je i koordinator projekta „Vršačka ulična olimpijada“, sportske manifestacije koja je 2015. godine okupila preko 350 učesnika. Pored toga, volonterski se anagažuje na različitim sportskim i kulturnim manifestacijama.\nSmatra da su neformalno obrazovanje i volontiranje neophodna dopuna formalnom obrazovanju. Ono pomaže da upoznamo sebe i svoja interesovanja, kao i da nadomesti brojne nedostatke koje ima naš obrazovni sistem.\nIgra odbojku, a u slobodno vreme bavi se fotografijom.


Nikolić: "Derbi za nastavak serije" - Sportske.net\nĐurđević: "Gradski derbi uvek interesantan"JSL - Derbi, pa sve ostalo...Suđenje u 23. kolu JSL - Samo jedna primedbaGoreo stadion Rada!Milanović: "Na Banjici smo neprikosnoveni"\nTrener fudbalera Rada Marko Nikolić rekao je da je utakmica sa OFK Beogradom veliki derbi za njegovu ekipu, i da želi da u njoj nastavi seriju nepobedivosti na Banjici.\n"Za neke je ovo mali gradski derbi, ali za nas je veliki. Znamo kvalitet subotnjeg rivala i igrači poput Veseljka Trivunovića, Petra Grbića, Augusta Batiohe i ostalih zavređuju puno poštovanje. Očekujemo pravi domaćinski ambijent i jasnu ambiciju da serijal nepobedivosti od godinu dana nastavimo i u subotu", rekao je Nikolić na konferenciji za novinare u Beogradu.\nNikolić je rekao da zbog povreda neće igrati Ognjen Gnjatić, Nikola Antić, Stefan Dimić i Andrija Pavlović.\n"Ostali su spremni da daju svoj maksimum i upravo ako budemo na gornjoj granici svojih potencijala, možemo očekivati pozitivan epilog", istakao je Nikolić.\nFudbaler Rada Nikola Raspopović rekao je da je siguran da njegova ekipa ima kvalitet za visok plasman, što je i cilj.\n"Pozivam navijače da nas podrže da željenom pobedom ponovo istaknemo kandidaturu za visok plasman. Siguran sam da imamo kvalitet i voljni momenat da u subotu stignemo do tog cilja", kazao je Raspopović.\nUtakmica 23. kola Superlige Srbije između Rada i OFK Beograda igraće se sutra od 16.00 na stadionu na Banjici.


Indija zabranila 59 aplikacija povezanih sa Kinom - Svet - Dnevni list Danas\nPočetna » Svet » Indija zabranila 59 aplikacija povezanih sa Kinom\nIndija je danas zabranila 59 aplikacija povezanih sa Kinom, rekavši da njihove aktivnosti ugrožavaju suverenitet, odbranu i bezbednost zemlje.\n0Piše: Beta-AP 29. juna 2020. 21.55\nOdluka Indije dolazi nakon što su njene trupe učestvovale u sukobima sa kineskom vojskom na Himalajima koji su počeli prošlog meseca i u kojima je 20 indijskih vojnika poginulo u sukobu 15. juna.\nVlada Indije je objavila da je zabranila aplikacije među kojima su „TikTok“, „UC browser“, „WeChat“ i „Bigo Live“, kao i platforme za elektronsku trgovinu „Club Factory“ i „Shein“ koje se koriste preko mobilnih i drugih uređaja koji mogu da se povežu na internet.\n„Ministarstvo informacionih tehnologija primilo je mnoge pritužbe iz različitih izvora, uključujući nekoliko izveštaja o zlopotrebi nekih mobilnih aplikacija dostupnih za „Android“ i „iOS“ platforme za krađu i neovlašćeno prenošenje podataka korisnika na servere sa lokacijama van Indije“, navodi se u saopštenju.\nNa kraju saopštenja se kaže da je ovo „pitanje veoma duboke i neposredne zabrinutosti koja zahteva hitne mere“.\naplikacije, Indija, Kina


Zelenski: Rusi napreduju ka trećoj elektrani - mojKontakt portal - Radio Televizija Kontakt\nZelenski: Rusi napreduju ka trećoj elektrani\nBy Davor Damjanovic / 05. 03. 2022.\nRuske snage su do sada zauzele dvije ukrajinske nuklearne elektrane i napreduju ka trećoj, rekao je danas ukrajinski predsjednik Volodimir Zelenski tokom razgovora sa američkim senatorima.\nZelenski je saopštio da je trenutno ugrožen treći objekat, Južnoukrajinska nuklearna elektrana, koja se nalazi 120 kilometara sjeverno od Nikolajeva, jednog od nekoliko gradova koje su Rusi opsijedali u toku današnjeg dana, prenosi AP.\nElektrane pod kontrolom Rusa su Zaporožje u gradu Energodaru, najveće nuklearno postrojenje u Evropi, a druga je Černobilj, koji nije aktivan, dok je ranije rusko granatiranje izazvalo požar u Zaporožju, koji je ugašen bez širenja radijacije.\nTehnički bezbjednosni sistemi nisu oštećeni, i nivoi radijacije su i dalje normalni u elektrani u Zaporožju, prema nuklearnom regulatoru zemlje, saopštila je danas Međunarodna agencija za atomsku energiju.\nDva od šest reaktora u elektrani, najvećoj u Evropi, trenutno rade nakon što su ruske snage preuzele kontrolu nad lokacijom, navela je IAEA.\nUkrajina ima četiri nuklearne elektrane sa ukupno 15 reaktora, navodi Asošijejted pres, javlja Tanjug.\nJelena Đoković otkrila Novakovu najveću tajnu: Ovako mu počinje svaki dan\n“Razočarala sam se i u poslodavce i u državu”: Prizor sa autobuske stanice u Banjaluci (VIDEO)


Priština nastavlja lobiranje\nPregovaračka ekipa Kosova ocenila je u utorak da je jučerasnja predaja predloga rešenja statusa Kosova Savetu bezbednosti UN istorijski dan i izražava duboko poštovanje prema posredniku Martiju Ahtisariju i generalnom sekretaru UN Ban Ki Munu.\nKako je posle sastanka izjavio portparol Skender Hiseni, pregovaračka ekipa smatra da je sada izuzento značajno da se obezbedi lobiranje i traženje podrške za predlog izaslanika Ahtisarija.\n"Nastojaćemo da što više budemo prisutni, da ne kažem da će neko stalno biti prisutan u Nju Jorku".\nČlanovi pregovaračke ekipe su pozdravili podršku koju su predlogu za status dale SAD, Velika Britanija i očekuju da će takva podrška uslediti i od drugih zemalja u narednim danima, rekao je Hiseni. On je rekao da se očekuje nova rezolucija koja će staviti van snage rezoluciju 12 44 i da će osnov te rezolucije biti predlog posrednika Ahtisarija.\nHiseni je kazao da će posle 3. aprila kada će Ahtisari pred Savetom bezbednosti UN obrazložiti svoj predlog o statusu i preporuke započeti proces intenzivnih konsultacija unutar članica Saveta bezbednosti UN. Rusija je značajan činilac u Savetu bezbednosti UN i mi ćemo pokušati da na razlicite načine kontaktiramo stalnu misiju Ruske Federacije u UN-u, rekao je Hiseni i dodao kako će cilj tih kontakata biti pokušaj da se i Rusija ubedi da se pridruži onim državama koje su sada već podržale predlog i preporuke posrednika Ahtisarija.


Suština spora u Zmaj Jovinoj gimnaziji još nije rešena\nPonavljanje poništenog konkursa\nNOVI SAD - Sindikat prosvetnih radnika Vojvodine je osporio odluku Školskog odbora u Gimnaziji "Jovan Jovanović Zmaj", kojom je poništen konkurs za prijem novih nastavnika iz decembra prošle godine. U SPRV od početka tvrde da je taj konkurs bio nezakonit, ali sada smatraju da ŠO nije imao pravo da ga jednostavno poništi, već da prihvati žalbe nastavnika koji bi prema rezultatima konkursa trebalo da ostanu bez posla i time definitivno reši pitanje njihovih radnih mesta. SPRV od ŠO takođe traži i da smeni direktora gimnazije, koji je, prema oceni sindikata, odgovaran za čitav slučaj.\n- Školskom odboru su upućene osnovane žalbe šestoro oštećenih nastavnika i ŠO je bio dužan da te žalbe razmotri. Umesto toga, oni su jednostavno poništili konkurs i najavili raspisivanje novog, a da nisu ništa rekli o odgovornosti. Naš zahtev je da se ŠO ponovo sastane, usvoji žalbe nastavnika i smeni direktora, ili ćemo u protivnom podneti novu tužbu, a primenićemo i ostale mere sindikalne borbe. Tražićemo od Gradske skupštine, ukoliko ustreba, da smeni i Školski odbor, koji postupa protivzakonito - izjavio je predsednik SPRV-a Mirko Radeta.\nU SPRV smatraju da sadašnja odluka o jednostavnom poništavanju konkursa daje mogućnost direktoru da na novom konkursu praktično ponovi rezultate poništenog i tako ipak sprovede svoju volju, a da onda oštećenim nastavnicima ostane samo da pokrenu sudske sporove, koji bi mogli da traju gotovo beskonačno.


Vučić: Napravili smo mnogo dobrog posla za Srbiju | NS Reporter\nVučić: Napravili smo mnogo dobrog posla za Srbiju\nNJUJORK – Mislim da smo mnogo dobrog posla napravili za Srbiju u SAD, poručio je danas premijer Aleksandar Vučić, po završetku boravka u Njujorku gde je govorio na Generalnoj skupštini Ujedinjenih nacija i imao niz bilateralnih susreta. Vučić je za Televiziju PINK rekao da je srpska delegacija prijateljski dočekana, da je imao mnogo razgovora sa državnim zvaničnicima i potencijalnim investitorima, a da je jedna od glavnih tema bila regionalna stabilnost.\nBilo je reči i o tome šta Srbija mora da promeni u pravosuđu, do ostvarenja punog funkcionisanja pravne države, ali kako je rekao, o tome je možda najmanje bilo reči jer te promene moramo da učinimo, pre svega, zbog sebe.\n“Mislim da smo mnogo dobrog posla napravili za Srbiju”, istakao je Vučić.\nZa Srbiju je važno da ide napred i da pozitivni efekti fiskalne konsolidacije donesu dobrobit građanima zbog čega ga, kako je rekao, i brine skretanje sa tih važnih životnih tema na one koji bi da izazovu regionalnu nestabilnost.


poslovi korona procvetali foto RAS Shutterstock\nTako su prodavci ubrzali svoju logistiku i otvaranje internet prodavnica, a kupci su naučili da iz fotelje mogu da naruče skoro sve što i u fizičkoj radnji, te da im je to najbolji način da izbegnu velike gužve i rizik od prenošenja virusa.\nEvo koji poslovi su bili najunosniji tokom 2020. godine i kakva im je perspektiva u godini pred nama.\nU prvom talasu pandemije, dok su svi bili uplašeni i maksimalno izbegavali svaki kontakt, najlakše je bilo naručiti hranu do kućnih vrata. Od naručivanja pice i gotovih jela, prešlo se i na naručivanje svežih namirnica iz supermarketa, a u celoj priči najviše su profitirale aplikacije za dostavu i kurirske službe, koje prosto nisu mogle da postignu toliki obim posla.\nRestorani i trgovine su se brzo prilagodili trenutnim okolnostima i počeli da nude sve “za poneti” ili “za doneti”, po želji.\nSudeći po ogromnom rastu koji je ovaj sektor postigao proteklih meseci, ali i po nesmanjenoj tražnji za njihovim uslugama, izgleda kao da će opklada na ovu vrstu biznisa još neko vreme predstavljati prilično sigurno ulaganje.\nOprema za vežbanje kod kuće\nKada je u martu i aprilu sve odjednom stalo privremeno su zatvorene i teretane, pa su i sportisti i rekreativci morali da se snalaze, kako bi nastavili da vežbaju. Lepo vreme omogućilo je da deo svojih treninga odrade napolju, ali bilo je i dana kada se nije moglo u park, na trim stazu ili poligon, a nekima i dnevni raspored nije to dozvoljavao. Zato su se vrlo brzo ispraznili rafovi sportskih radnji sa svom mogućom opremom za vežbanje kod kuće – od prostirki za jogu, vijača i tegova, pa sve do sobnih bicikala i traka za trčanje.\nUz to je išla i nabavka patika, trenerki, znojnica, pa su prodavci sportske opreme zaista bili u plusu na početku pandemije.\nNakon uvođenja strogog karantina tokom proleća, ljudi su mnogo vremena provodili zatvoreni, a mnogi su i radili od kuće, pa su zato svaki slobodan trenutak želeli da iskoriste za boravak napolju. Osim šetnje u prirodi i pokušaja da se i tokom rekreacije očuva fizička distanca, vožnja bicikla postala je jedan od omiljenih sportova. To je bio dobar način da se ode malo van grada ili makar van naselja i svakodnevnog okruženja, pa su prodavci bili zatrpani zahtevima biciklista.\nPored rekreacije, mnogi su odlučili i da svakodnevni gradski prevoz zamene zdravijim i bezbednijim (od virusa) načinom transporta – biciklom. U zavisnosti od sredine u kojoj žive, svako ko je mogao to sebi da priušti iskoristio je trenutna ograničenja za uvođenje jedne ipak dobre navike.\nPošto je strah od masovnog okupljanja i vožnje autobusom ili tramvajem još uvek prisutan, prognoze govore da će prodavci bicikala i biciklističke opreme biti među “dobitnicima” pandemije i u narednom periodu.\nTehnička oprema za rad od kuće\nNa početku pandemije većina kompanija je prešla na rad od kuće, makar delimično, pa je zato bilo neophodno organizovati svakodnevnu komunikaciju, ali i nabaviti sve tehničke uređaje, kako bi zaposleni nastavili da rade bez zastoja. Do tada malo poznati Zoom, alat za video sastanke i konferencije, odjednom je postao najtraženija aplikacija na svetu. Svi su koristili Zoom, kako za poslovne sastanke, tako i za virtuelna druženja sa prijateljima i rodbinom. Tako je vrednost kompanije za samo nekoliko meseci porasla i više od 300 odsto.\nPotražnja je rasla i za laptopovima, tabletima, štampačima i drugom neophodnom tehnikom, pa su se prodavci često žalili da im u magacinima nedostaje robe.\nKupovina preko interneta, koja je već neko vreme u velikoj ekspanziji, doživela je pravi bum na početku pandemije. Naime, ljudi su se trudili da izbegnu velike gužve i da poštuju preporuke lekara, pa su sve što je bilo dostupno naručivali onlajn. Odjednom e-šoping više nije bio interesantan samo za odeću, obuću i neke sitne tehničke dodatke, već su se naručivali i kućni aparati, hrana, tehnika, lekovi...\nTakođe, sada više ne naručuju samo mladi i tehnički potkovani kupci, već i stariji, u svim krajevima zemlje, čak i iz inostranstva, za roditelje ili rođake. Onlajn prodaja drastično je skočila u Srbiji – čak 10 puta, a većina malih trgovaca koji pre marta nisu ni pomišljali na internet trgovinu, rešili su da se munjevitom brzinom prilagode situaciji i pokrenu svoje internet prodavnice.\nZdravstvena kriza naterala je sve da više misle o svom zdravlju, pa su značajan skok prometa zabeležile i farmaceutske kompanije i apoteke. Ljudi su se svakodnevno snabdevali zaštitnom opremom i dezinfekcionim sredstvima, ali i raznim suplementima za jačanje imuniteta, a pojedini su pokušavali da naprave i manje zalihe lekova za prevenciju.\nOVO SU NAJVEĆI DOBITNICI U KORONA KRIZI Doživeli "procvat" zbog straha od virusa\nSvetska platforma koju frilenseri koriste za plaćanje, Pajonir (Payoneer), objavila je istraživanje koje pokazuje da je kovid-19 donio kratkoročno usporavanje rasta prihoda za tu grupu radnika, ali da se rast vratio još snažnije i da su prihodi u junu porasli za 28 odsto. Kako se navodi u izvještaju, u martu 2020. godine 32 odsto anketiranih frilensera izjavilo je da se potražnja za njihovim uslugama znatno smanjila i 53 odsto je očekivalo da će potražnja skočiti nakon pandemije.\nPotpredsjednik marketinga Pajonira Džoni Stil ocenio je da je prva polovina 2020. bila "tobogan" za svetsku frilens ekonomiju i da je, kao i druge industrije, osetila uticaj kada je pandemija prvobitno pogodila, ali da je povratak bio "zapanjujući".\nPoslovi Virus korona Onlajn trgovina Dostava hrane Bicikli Tehnika Vežbanje Farmacija Frilenseri\nSrbija bi mogla da dobije jednog velikog igrača na berzi: "Naši ljudi vole da gledaju loše američke filmove"\nRIO TINTO SADA ZEMLJU OKO JADRA DAJE SELJANIMA U ZAKUP Kancelarije im zvrje prazne, obezbeđenje ne šparta po selu: Ponovo se oglasio i predsednik\nTANKER PUN IRANSKE NAFTE DANIMA LUTA JADRANOM Dolazak broda nije najavljen Janafu, mogući kupac Srbija\nPrivreda i finansije 11.05.2022\n"STRUJA NEĆE POSKUPETI" Predsednik Vučić istakao da od Rusije očekuje normalne cene gasa u novom ugovoru\nPrivreda i finansije 15.05.2022\nNajveći pad INDUSTRIJSKE PROIZVODNJE u EU za više od godinu dana\nHLEB I BRAŠNO NEĆE POSKUPETI U NARENDIH 60 DANA Nedimović: U Srbiji nema bojazni kao u nekim drugim zemljama\nDrugi NAJVEĆI PROIZVOĐAČ pšenice na svetu ZABRANIO izvoz\n"EVROPA RADI NA SVOJU ŠTETU" Vuletić: "Moraće da se aktivira i Severni tok 2"\nPRETI LI SVETU KRIZA PRESKUPE HRANE Rusija je najveći izvoznik pšenice u svetu, Ukrajina je na 5. mestu i samo dve brojke ozbiljno su upozorenje za celu planetu\nPrivreda i finansije 07.03.2022\nŠpanija privremeno OGRANIČAVA CENE GASA I UGLJA za elektrane\nNa Vol Stritu ZBRISANO više od 7 BILIONA DOLARA\nRUSIJA DANAS OBUSTAVLJA ISPORUKE STRUJE FINSKOJ Snabdevač nije u mogućnosti da plaća uvoz\n"SMAK SVETA" NA TRŽIŠTU KRIPTOVALUTA Ulagači ovih dana gledaju kako im se MUNJEVITO topi vrednost ULAGANJA\nPrivreda i finansije 25.11.2021\nAUD 77.88 din\nCAD 86.99 din\nGBP 138.20 din\nUSD 113.08 din


Niška televizija » „Guslarsko-poetsko veče“ povodom 30 godina postojanja (VIDEO)\nObjavljeno 14.11.2013. 15:10\nTagovi: gusle, Kultura, Niš\nDruštvo guslara „Ratko Pavlović Ćićko“ iz Niša, povodom 30 godina postojanja i rada, večeras od 19 sati, u Svetosavskom domu pri Sabornoj crkvi, organizuje „Guslarsko-poetsko veče“. Pored guslara i pesnika iz Niša u programu će učestvovati i guslari iz srodnih udruženja iz Beograda i Kraljeva, kao i mlada umetnica Bojana Peković.\nDruštvo guslara „Ratko Pavlović Ćićko“ decenijama neguje srpsku tradiciju čuvajući od zaborava zvuk gusala, ali i narodnu poeziju. Među guslarima ovog udruženja, koji će nastupiti i na svečanosti povodom godišnjice postojanja je i Života Plavšić.\nU niškom Društvu guslara potrudili su se da za obeležavanje godišnjice pripreme bogat program.\nDruštvo guslara iz Niša ima stotinak članova, među kojima je i 15 aktivnih guslara, a namera je da uskoro oforme školu guslanja za najmlađe.


Da li Evropa ukida pomeranje sata? | TRT Srpski\nDa li Evropa ukida p...\nDa li Evropa ukida pomeranje sata?\nDa bi ovaj prelog prošao potrebna je zvanična potvrda Saveta Evrope i Evropskog parlamenta.\n15.09.2018 ~ 20.03.2019\nEvropska komsija predložila je danas zemljama članicama uredbu koja predviđa prekid prakse pomeranja sata u letnjem i zimskom periodu.\nPresednik Evropske komisije Jean-Claude Juncker predstavio je predlog za ukidanje pomeranja sata, prema kojem bi zemlje članice EU od 2019. godine prestale sa praksom letnjeg i zimskog računanja vremena, odnosno prešle na jedano vreme tokom cele godine. Zemlje članice imaju rok do aprila 2019. godine da odaberu trajni izbor za računanje vremena, odnosno da li će to biti letnji ili zimski.\nOne zemlje koje odaberu letnje računanje vremena poslednje obavezno pomeranje sata je 31. marta 2019. godine, dok će one zemlje koje trajno pređu na zimsko računanje vremena, to poslednji put učiniti 27. oktobra 2019. godine.\nEvropska komisija nedavno je objavila i preliminarne rezultate online ankete o pomeranju sata zbog prelazaka na letnje i zimsko računanje vremena u Evropi prema kojem se 84 odsto učesnika ankete izjasnilo za ukidanje regulative o pomeranju sata.\nU anketi je učestvovalo 4,5 miliona ispitanika iz svih EU 28 zemalja, što je dosad najveći broj učesnika u bilo kojoj od javnih konsultacija pokrenutih od EK.\nTagovi: EU , računanje vremena , sat , sata , pomeranje\nAmbasador Turske u Srbiji dobitnik nagrade "Najevropljanin" 20.03.19 09:48:00


Kada će zaista biti gotov američki rat u Avganistanu?\nTanjug 2. jula 2021. 12:13\nVAŠINGTON – U trenutku kada se poslednje američke borbene trupe pripremaju da napuste Avganistan, postavlja se pitanje: Kada će se taj rat zaista završiti? Za Avganistance je, prema analizi Asošijed presa, odgovor jasan, ali sumoran – i glasi: Ne tako skoro.\nNaime, u ovom trenutku, talibani ostvaruju sve više pobeda na bojnom polju, a perspektiva održanja mirovnih pregovora je u zastoju. Pojedinci se, međutim, plaše da će, nakon odlaska stranih snaga, Avganistan dublje zaroniti u građanski rat, a vreba i opasnost od „buđenja“ avganistanske podružnice ekstremističke mreže Islamske države.\nBaku: Jermenske snage nastavljaju sa provokacijama\nNajgori toplotni talas u jugoistocnoj Evropi u vise decenija\nBlinken u Kuvajtu o važnim pitanjima


Pariz - Dnevni list Danas\nPočetna » Mesta » Pariz » Page 134\nBajru optužio Sarkozija da kontroliše medije\nFransoa Bajru, trećeplasirani na nedavno održanim predsedničkim izborima u Francuskoj, započeo je kampanju za parlamentarne izbore i napao predsednika Nikolu Sarkozija zbog veza s medijskim magnatima.\nU govoru pred više hiljada pristalica Bajru je osudio postavljanje bivšeg Sarkozijevog pomoćnika Lorena Solija za direktora u najgledanijoj francuskoj televiziji TF1 koju kontroliše kompanija milijardera Martina Bujga, Sarkozijevog prijatelja.\nFerari prodat za 6,9 miliona evra\nNa aukciji u aukcijskoj kući Sotbi jedan Ferarijev automobil prodat je za 6.875.000 evra. To je najviša cena koju je postigao bilo koji automobil te čuvene italijanske fabrike. Radi se o modelu 330 TRI/LM Testa Rosa iz 1968, koji je u toj sezoni trijumfovao na trci 24 časa Le Mana.\nNa pomolu nova pobeda desnice\nTek što su se završili predsednički izbori, a Francuzi će za manje od tri nedelje ponovo na birališta, ovoga puta za Skupštinu. Prošle nedelje su zaključene liste kandidata. Za 577 poslaničkih mesta prijavilo se 7.550 kandidata, ili u proseku preko 13 kandidata za jedno poslaničko mesto.\nBernar Kušner najveće iznenađenje\nFrancuski predsednik Nikola Sarkozi obelodanio je juče spisak novog kabineta vlade koji pokazuje radikalne promene, sa gotovo istim brojem žena kao muškaraca. Za novog ministra spoljnih poslova imenovan je Bernar Kušner (67), lekar po profesiji i bivši ministar zdravlja, koji zbog svojih političkih stavova i humanitarnih aktivnosti slovi za kontroverznog političara, ali se i pored toga godinama nalazi na vrhu liste najpopularnijih javnih ličnosti u Francuskoj.\nFransoa Fijon novi premijer Francuske\nPredsednik Francuske Nikola Sarkozi imenovao je juče za novog premijera te zemlje desničara Fransoa Fijona, umerenog desničarskog člana Gornjeg doma parlamenta koji bi trebalo već danas da formira novu vladu. Dvojica zvaničnika održali su juče kratak sastanak pre nego što je kancelarija predsednika potvrdila imenovanje Fijona za premijera.\nNikola Sarkozi predsednik i zvanično\nZvanična primopredaja vlasti između odlazećeg predsednika Francuske Žaka Širaka i novog Nikole Sarkozija obavljena je juče. Nikola Sarkozi je šesti predsednik od osnivanja Pete Republike 1958. i 23. od nastanka Francuske Republike. Građani su već ujutro počeli da se okupljaju ispred predsedničke Jelisejske palate, uprkos povremenoj slaboj kiši, kako bi pozdravili goste koji su pristizali i naročito da bi aplaudirali bivšem i budućem predsedniku.\nPiše: Zoran M. 17. 5. 2007.\nSarkozi rezervisao pola vlade za žene\nNovi predsednik Francuske Nikola Sarkozi ove nedelje biće okružen ženama, budući da mu predstoji imenovanje članova kabineta koji će prvi put biti rodno uravnotežen. Sarkozijeva namera da polovinu resora „podeli“ ženama označava simbolični raskid sa starim šovinizmom francuske politike.\nSarkozi se sprema za parlamentarne izbore\nOdavanje pošte žrtvama ropstva prvi je javni angažman novoizabranog predsednika Francuske Nikole Sarkozija otkad se vratio s kratkog odmora na Mediteranu. Posle trodnevne pauze koju je proveo na svojoj luksuznoj jahti na Malti Sarkozi se u Jelisejskoj palati, koja će za nedelju dana postati njegov novi dom, pridružio odlazećem predsedniku Žaku Širaku.\nFransoa Bajru osnovao novu političku partiju\nKandidat centra na predsedničkim izborima u Francuskoj Fransoa Bajru osnovao je juče novu političku partiju nazvanu Demokratski pokret koja će, kako je najavio, biti nezavisna u odnosu na novog predsednika Nikolu Sarkozija. Bajru je na predsedničkim izborima učestvovao kao lider centrističke stranke UDF i osvojio treće mesto sa čak 18,57 odsto glasova, odnosno podršku skoro sedam miliona birača.\nNikola Sarkozi već na meti kritika zbog Malte\nNovoizabrani predsednik Nikola Sarkozi zaplovio je u političku oluju jer je posle izbornog trijumfa otišao na odmor na Maltu na luksuznoj jahti. Opoziciona socijalistička partija i mediji širom političkog spektra kažu da je odlazak Sarkozija na odmor u ovom trenutku suviše razmetljiv potez.\nRoajalova ili Sarkozi\nU nedelju se održava drugi krug predsedničkih izbora u Francuskoj. Neposredno po zatvaranju birališta u 20 časova znaće se preliminarni rezultat – da li će na čelu države u narednih pet godina prvi put biti žena, Segolen Roajal, kandidatkinja Socijalističke partije (PS), ili Nikola Sarkozi iz desničarskog vladajućeg Ujedinjenog narodnog pokreta (UMP).\nPiše: Zoran M. 5. 5. 2007.\nTV duel bio poslednja šansa za Roajalovu\nSegolen Roajal iznenadila je preksinoć Francusku i Nikolu Sarkozija, njenog desničarskog protivnika na izborima za predsednika Republike. Roajalova je, naime, u dugo očekivanom televizijskom sučeljavanju protiv Sarkozija upotrebila sva raspoloživa sredstva. Trenutak uzburkanih emocija i varničenja nastupio je dok su Roajalova i Sarkozi vodili naizgled bezazlenu debatu o školovanju hendikepirane dece.\nRoajalova se uzda u Bajruove birače\nPredsednička trka u Francuskoj ušla je juče u završnu nedelju: bivši ministar unutrašnjih poslova Nikola Sarkozi ima tanku, ali upornu prednost nad kandidatom socijalista Segolen Roajal. Prema poslednjem istraživanju agencije Ipsos u kojem je učestvovalo 1367 birača, sprovedenom od četvrtka do subote, Sarkozi uživa podršku 52,5 odsto, a Roajalova 47,5 odsto birača.\nNeprihvatljiva rezolucija koja opravdava cenzuru\nSvetska novinska asocijacija (WAN) i Forum svetskih urednika (WEF) uputili su protest Savetu za ljudska prava UN i njegovim državama članicama protiv Rezolucije koja opravdava cenzuru pod izgovorom da štiti religiozna osećanja. Rezolucija koja ima za cilj da odvrati „klevetu religije“ dokazuje da bi slobodu izražavanja „trebalo praktikovati s odgovornošću i da bi zbog toga mogla da bude predmet ograničenja koja određuje zakon“.\nPiše: DanasOnline 26. 4. 2007.\nSegolen Roajal traži pomoć Fransoa Bajrua\nKandidati za novog predsednika Francuske desničar Nikola Sarkozi i socijalistkinja Segolen Roajal pokušavaju da privuku pristalice centra. Gotovo sedam miliona birača glasalo je u prvom krugu za Fransoa Bajrua, lidera UDF, koji je zauzeo treće mesto. Roajalova je Bajruu uputila direktnu molbu za sklapanje saveza.


Njegov najbolji hitac iznosio je 20 metara i 42 centimetra, koliko je ostvario i petoplasirani Džo Kovač iz SAD.\nPobedio je Rajan Krauzer iz SAD rekordom mitinga od 22,28 metara, ispred Novozelanđanina Tomasa Volša sa 22,21 i trećeplasiranog Derela Hila iz SAD sa 21,44 metara.\nTakmičenje u Zagrebu bilo je poslednje u karijeri za dvostrukog olimpijskog šampiona Tomaša Majevskog iz Poljske, koji je završio na sedmom mestu daljinom od 20,24 metara.\nOstalih 13 disciplina na Memorijalu Borisa Hanžekovića, od toga šest u muškoj i sedam u ženskoj konkurenciji, održaće se u utorak uveče.\nOvaj miting pripada Svetskoj Čelendž seriji, a održava se 66. put.\nAtletski miting u Zagrebu\nKakav početak sezone: Ivana Španović skočila do zlata u Stokholmu\nNaša atletičarka Ivana Španović otvorila je sezonu na sjajan način i pobedila u skoku u dalj na mitingu u Stokholmu sa rezultatom 6,58 metara.\nRusija kažnjava atletičare koji ne žele da vrate olimpijske medalje\nAtletski savez Rusije saopštio je da neće pozvati u reprezentaciju atletičare koji odbiju da vrate olimpijske medalje oduzete zbog dopinga.\nŠpanovićeva oduševljenoj publici: Zajedno smo deo istorije!\nSrpska heroina Ivana Španović je istakla da je oduševljena što je osvojila zlatnu medalju pred svojom publikom, na Evropskom dvoranskom prvenstvu u Beogradu.\nČETIRI NASTUPA SRPKINJA, TRI FINALA Marija Vučenović u borbi za medalje na prvenstvu Evrope\nNaša atletičarka Marija Vučenović pridružila se skakačici u dalj Ivani Španović i bacačici diska Dragani Tomašević, plasiravši se i sama u finale Evropskog prvenstva čiji je domaćin Berlin.\nBekrić na pripremama na Tenerifama\nSrpski atletičar Emir Bekrić nalazi se na pripremama na Tenerifama, zajedno sa trenerom Mirjanom Stojanović.\nPOVRATAK ŠAMPIONKE Ivana Španović ponovo skače! I to na mestu NAJVEĆEG USPEHA\nNajbolja srpska atletičarka Ivana Španović nastupiće u subotu, 16. februara, na mitingu u Birmingemu, u sklopu priprema za Evropsko prvenstvo koje će biti održano od 1. do 3. marta u Glazgovu.\nAmela Terzić: Čuvala sam se za finale, očekujem borbu za medalju\nNaša atletičarka Amela Terzić rekla je da očekuje visok plasman i borbu za medalju u finalu na 1.500 metara na Evropskom prvenstvu u Amsterdamu.\nNOVI PUTNIK ZA RIO Đak Franja Mihalića - završio fakultet, ima posao i trčaće maraton na Igrama\nSrpski olimpijski tim bogatiji je za još jednog člana, i to maratonca Anđelka Rističevića, koji je učenik legendarnog Franja Mihalića.\nU Pistorijusovoj kući nađena okrvavljena bejzbol palica\nJužnoafrička policija našla je u kući paraolimpijca Oskara Pistorijusa, optuženog za ubistvo svoje devojke, okrvavljenu bejzbol palicu i pokušava da utvrdi ko ju je i za šta koristio.\nPRIPREME NA KIPRU Tamara Salaški juri formu za Svetsko prvenstvo\nSrpska atletičarka, državna rekorderka na 400 metara, Tamara Salaški rekla je da joj je plan da u narednom periodu istrči što više trka ispod 52 sekunde kako bi spremna dočekala Svetsko prvenstvo u Londonu.\nIvana Španović kakvu do sad niste videli\nNaša najuspešnija atletičarka na minulom šampionatu sveta održanom u Moskvi, bronzana u skoku u dalj Ivana Španović, izmamila je brojne uzdahe svojom poslednjom fotografijom.


U Banjaluci šetnja za najbitniji stub društva - BIGportal.ba\nU Banjaluci šetnja za najbitniji stub društva\n4 Septembra, 2021 4 Septembra, 2021 024\nKako bi promovisali važnost porodice te ukazali da je ona temelj društva, članovi Udruženja “4+” planiraju 12. septembra u Banjaluci organizovati šetnju kroz grad i tom prilikom uključiti što više porodica koje će ponosno sa svojim najbližima prošetati ulicama grada.\nJovan Radovanović, predsjednik Udruženja “4+” iz Banjaluke, za “Nezavisne” je rekao da je bitno da što više porodica izađe i da prošetaju zajedno u nedjelju, 12. septembra, od 11.45.\n“Pozivam sve porodice da zajedno izađemo, prošetamo i time ukažemo da je porodica najbitniji stub društva”, rekao je Radovanović. Prema njegovim riječima, još su pripreme u toku, o svemu se dogovaraju, ali da će to biti samo šetnja.\nDodaje da planiraju da se svi okupe i prošetaju od zgrade Vlade RS do centra grada Banjaluke, odnosno do “Boske”.\nPrema njegovim riječima, u toku su razgovori s Draškom Stanivukovićem, gradonačelnikom Banjaluke, koji će, kako kaže, biti pokrovitelj ovog događaja.\n“Nastojimo da ovom šetnjom ukažemo da je porodica najbitnija i da se najviše treba posvetiti porodici, te da bez porodice nema ni društva ni države, ničega. Šta će nam društvo ako nema porodice i ako nema djece”, ističe Radovanović.\nPrema njegovim riječima, cilj ove šetnje je da se pokaže koje bogatstvo imamo, te naglašava da to nisu ni zgrade niti bilo koje druge materijalne stvari, već samo porodice.\nI građani se raduju ovom događaju, te kažu da će zajedno s porodicama izaći u nedjelju da prošetaju.\n“Treba svi da se okupimo, te da pokažemo koliko je važno da su u ovim teškim vremenima porodice zajedno i uvijek na okupu”, kazala je Maja Z.\nOsim tog projekta, Radovanović kaže da u ovom udruženju još mnogo toga imaju u planu, te da trenutno sa djecom rade na projektu zaštite biodiverziteta.\n“Kroz ovaj projekat promovišemo koliko je bitno očuvanje životne sredine, a želimo i usmjeriti djecu da se posvete i što više rade na tome”, kazao je Radovanović.\nNaime, kako kaže, planirali su da na kraju ovog projekta zasade više od 200 sadnica, koje bi ostavili generacijama koje dolaze.\n“Takođe, planiramo da na jesen i na proljeće idemo u pošumljavanje. Zamislite da svaki član, odnosno svaka porodica našeg udruženja zasadi 10 sadnica, a kada se uzme u obzir da imamo 800 porodica, to bi onda bilo 8.000 stabala”, istakao je Radovanović.\nTime bi, naglašava on, napravili veliki korak i bar na neki način doprinijeli oporavku prirode, biljaka i same životne sredine.\n“Zverev igra bolje nego ikad”\nMitrović dvostruki strijelac\nUhapšen po međunarodnoj potjernici zbog ubistva


Sindikat traži ostavku Ranke Mišić | Srpskacafe\nUtorak, 11.04.2017., 15:53\n– Nije u skladu sa Ustavom, niti korektno prema članovima Saveza da se ne učestvuje u raspravi o Zakonu o radu – istakao je Vrhovac.\nOn je rekao da se postavlja pitanje odgovornosti, te da prvi čovjek mora biti odgovoran za organizaciju koju vodi, pa čak i “ako ima pritisak sa strane”.\n– Protiv Ustava je i to što nisu formirane unije sindikata budžetskih korisnika, ni unije industrijskih i proizvodnih radnika, niti imenovani potpredsjednici, kako se ne bi moglo pregovarati kako treba sa udruženjem poslodavaca i sa Vladom Srpske – rekao je Vrhovac.\n– Dogovoreno je i da se nastave pregovori i o načinu izmirenja dugovanja onima koji su dobili sudske presude ili su na osnovu mirnog rješavanja radnog spora dobili spor – rekao je Vrhovac.\n– Savez sindikata koji radi na retrogradan način nikome nije potreban, osim grupi pojedinaca koji ostvaruju koristi zbog pozicije na kojoj se nalaze – rekao je Marić.\nOn smatra da radničkoj klasi Republike Srpske nije potreban savez koji će svoj sopstveni statut da “stavi pod noge” i da iz toga izvlači samo ono što njemu odgovara, a da se oglušava o zahtjeve sopstvenih članica.\nPredsjednik Saveza sindikata Ranka Mišić rekla je novinarima, reagujući na navedene optužbe, da predsjednik Saveza sindikata radi isključivo u skladu sa statutom, te da trenutno radi posao koji je važan za radnike Republike Srpske i da ne želi da komentariše “političku kohabitaciju pojedinih sindikata”.


Predsjednik Vlade Igor Lukšić u okviru “Dana konsultacija” razgovarao sa reisom Rifatom Fejzićem – Prvi Islamski Web Portal u Crnoj Gori\nuto 14 Safer 1432AH - 18/1/2011 od monteislam\nReis Rifat Fejzić i predsjednik Vlade Igor Lukšić\nPodgorica – Predsjednik Vlade Crne Gore Igor Lukšić, u okviru “Dana konsultacija”, sastao se danas sa reisom Islamske zajednice u Crnoj Gori Rifatom Fejzićem. Na sastanku sa reisom Islamske zajednice razgovarano je o mogućnostima uvođenja Medrese u crnogorski obrazovni sistem.\nU tom smislu, predsjednik je najavio komunikaciju sa resornim ministarstvom i intenzivniju agendu u cilju realizacije ovog predloga.Islamska zajednica u Crnoj Gori očekuje da će se ubuduće posebna državna institucija baviti odnosom države i vjerskih zajednica, a restitucija i status Medrese glavna su pitanja koja treba riješiti, rekao je reis Rifat Fejzić.\n„Pitanje svih pitanja, ne samo Islamske zajednice, je proces restitucije, jer su vjerske zajednice izuzete iz tog procesanjega. To je jedno od bitnih pitanja za koje se zalažu sve vjerske zajednice u Crnoj Gori, pa i Islamske, kojoj je dosta imovine u bivšem periodu oduzeto od strane države, što treba u narednom periodu pravično vratiti ili nadoknaditi“, kazao je Fejzić novinarima.\nPored toga, kako je rekao, Islamsku zajednicu zanima i konačni status njihove obrazovne institucije, odnosno Medrese.\nFejzić je rekao da je bitno da država, odnosno Vlada, ne bježi od saradnje sa vjerskim zajednicama.\n„Kao i da unutar države postoji institucija koja će se konkretnije baviti odnosima sa vjerskim zajednicama“, rekao je Fejzić\nPrema njegovim riječima, Lukšić je rekao da će se nešto uraditi kao i da će postojati državna institucija koja će se adekvatnije baviti saradnjom sa vjerskim zajednicama.\n„I da ćemo mi imati adresu sa kojom ćemo moći da sarađujemo”, rekao je Fejzić.\nOn je naveo Hrvatsku kao dobar primjer saradnje države i vjerskih zajednica navodeći da su ugovorom uređeni ti odnosi.\n„Hrvatska je na pragu Evropske unije a i mi ćemo morati neke stvari da uredimo, odnosno da precizno uredimo odnose između države i vjerskih zajednica“, naveo je Fejzić.\nOn je napomenuo da je Lukšiću dostavio kopiju ugovora između Hrvatske i vjerskih zajednica i kazao da je to mogući model kako bi mogli urediti te odnose u Crnoj Gori.\nPrema njegovim riječima, u zemljama u regionu imaju i ministarstva vjera koja se isključivo bave odnosima sa vjerskim zajednicama.\n„U Crnoj Gori je to u jednom momentu postojalo ali došlo je do gašenja tog ministarstva i svelo se na vladine komisije“ kazao je Fejzić.


Novak Đoković bi na Vimbldonu mogao u nedelju da uđe u istoriju tenisa. Ali, nema tamo tretman kao njegovi rivali.\nO tome svedoči i priličan skandal koji je obeležio preskakanje pretposlednje prepreke na putu ka 20. grend slem tituli, koliko imaju i Noletovi najveći teniski rivali, Rodžer Federer i Rafael Nadal.\nĐoković je u svom desetom vimbldonskom polufinalu pobedio Denisa Šapovalova i za trofej će igrati protiv sjajnog Italijana, Matea Beretinija koji je impresivno savladao Huberta Hurkača, čoveka koji je prethodno "počistio" s turnira i Federera i drugog tenisera sveta, Danila Medvedeva. Ali, dok je Novak igrao sa Kanađaninom, na tribinama Sveengleskog teniskog i kriket kluba dešavalo se nešto nedopustivo.\nNaime, pojedini navijači najboljeg tenisera sveta otkrili su da su im radnici obezbeđenja oduzimali srpske zastavice koje su poneli na tribine, dok to nije bio slučaj sa drugim takvim rekvizitima, niti prethodnih dana, niti kada se radi o drugim državama.\nNeki od gledalaca su nezadovoljstvo izrazili i na Tviteru, tražeći od organizatora grend slem turnira da objasne - čemu takva diskriminacija.\nEvo jednog takvog primera:\n"Hej, Vimbldone, u sredu ste bili tako alergični na svaku srpsku zastavu, pa je od svih nas koji smo ih imali zatraženo da ih sklonimo, iako su dimenzije bile u skladu sa propisima. A sada vidim kanadske zastave. Da li ćete i njih da sklonite? Ili ste izabrali diskriminaciju samo Đokovićevih navijača?"\nMeđu brojnim ljudima koji su se uključili u ovu diskusiju najviše je bilo onih koji su šokirani ovakvim ponašanjem organizatorima, a drugi su i pitali za detalje.\nUsledila su pojašnjenja "da nisu dozvoljavali ni kada je zastavica presavijena na pola - jer su čak i one minijaturne zabranjivali", dok je bilo priznanja i da su se pojedini radnici obezbeđenja izvinjavali zbog svojih postupaka.\n"Meni se to desilo u ponedeljak. Rečeno mi je da spustim moju srpsku zastavu posle prvog seta. Radnik obezbeđenja me je ubeđivao da je prevelika, a to nije bilo tačno. Dolazio je triput, ali moram da kažem da se taj treći put izvinio i rekao da zastavica ipak nije prevelika", glasilo je jedno od ovih svedočenja.\nNovak Đoković je, tako, doživeo ono što Rodžer Federer i Rafael Nadal teško da jesu na najvećem turniru na svetu, ali...\nNepravde ovog tipa ne mogu da ospore činjenicu da je jedini na svetu koji je na sva četiri grend slem turnira bar po deset puta bio u finalu. Kao što ne mogu da ospore ni činjenicu da će u nedelju igrati za ulazak u tenisku istoriju.


RTCG - Radio Televizija Crne Gore - Nacionalni javni servis :: Ekonomija :: Uspješni projekti promovišu CG i Azerbejdžan / print=true\nBRAJOVIĆ U BAKUU 14. 03. 2018. 17:32 >> 17:29 0\nBRAJOVIĆ U BAKUU\nUspješni projekti promovišu CG i Azerbejdžan\nPovoljna poslovna klima za investitore Azerbejdžana u Crnoj Gori, kao i uspješni projekti u oblasti turizma i logistike na najbolji način uzajamo promovišu dvije države i stvaraju uslove za realizaciju novih projekata, poput Jadransko-jonskog gasovoda za koji je planirano da prođe i kroz Crnu Goru, rekao je predsjednik parlamenta Azerbejdžana Oktaj Asadov na sastanku s crnogorskim kolegom Ivanom Brajovićem u Bakuu.\n"O saradnji Mješovite komisije za ekonomsku saradnju i predstojećem Biznis forumu na kojem se očekuje učešće visokih zvaničnika naše zemlje, bilo je riječi sa predsjednikom Vlade Azerbejdžana Arturom Rasizadeom, koji je iznio očekivanje da unaprijeđenjem ugovorne baze stvorimo i formalne preduslove za intenziviranje spoljno-trgovinske razmjene i podizanje sveukupnih ekonomskih, kulturnh odnosa na viši nivo", istakli su iz Skupštine.\nKako su kazali, slični tonovi prijateljske podrške i priznanja Crnoj Gori na konzistentnoj vanjskoj politici i posebnoj ulozi naše zemlje na Zapadnom Balkanu, čuli su se i na sastanku sa ministrom vanjskih poslova Elmarom Mamadijarovim, sa kojim je konstatovano da odlični politički odnosi treba da rezultiraju mnogo boljom ekonomskom saradnjom u oblasti energetike, obrazovanja i održivog korišćenja hidropotencijala.\nAzerbejdžan cijeni jasne političke poruke naše zemlje vezano za probleme sa kojima se ova država suočava, a takođe ističu povoljnu poslovnu klimu za investitore ove države koja u posljednjim decenijama bilježi ekonomsku ekspanziju. Na svim sastancima je zajednički ocijenjeno da je pred nama mnogo mogućnosti za saradnju, a turistički kompleks Portonovi može biti primjer razvoja budućih uspješnih zajedničkih projekata. Istakao bih takođe učešće na konferenciji u organizaciji Grupe za podršku Putu svile u PS OEBS čiji je Crna Gora jedan od osnivača, trenutno je čine 22 zemlje, a ima za cilj bolje veze Istoka i Zapada. Sve to govori o posvećenosti naše zemlje multilateralnoj saradnji, razvoju diplomatskih odnosa i intenziviranja ekonomske saradnje u najboljem interesu građana Crne Gore", kazao je Brajović.\n"Onemogućili smo izgovore za neučestvovanje u odboru"\n01. 08. 2019. 1\n"Luksemburg će podržati otvaranje poglavlja osam"\n"Odlučnije nastaviti proces proširenja"\n04. 07. 2019. 2\nSavjet RTCG da radi odgovorno i bez pritisaka\n02. 07. 2019. 1\n13:46 Zeleni Evrope u posjeti Crnoj Gori


12:27: PM četvrtak 26 maja, 2022\nPosted on 6. januara 2021. at 8. januara 2021. by Ist Media\nBOR – Za imunizaciju fajzer vakcinom u Domu zdravlja u Boru izjasnilo se svega desetak zdravstvenih radnika, ali još uvek nema naznaka kada će i za njih one stići u tu ustanovu, jer se imunizacija prvo sprovodi u Kliničkim centrima širom Srbije.\nPre nedelju dana poslali smo spisak zdravstvenih radnika koji su se dobrovoljno prijavili za fajzerovu vakcinu, ali su najavljene i vakcine proizvođača „sputnik V“ i kineske vakcine, pa se nadamo da će broj ljudi za imunizaciju biti veći, rekla je za IST Media direktorka Doma zdravlja dr Vesna Radosavljević.\nOna je dodala da je Domu zdravlja danas dostavljeno medicinsko uputstvo za rusku vakcinu sputnik V. Fajzer vakcine zahtevaju poseban tretman, a borska ustanova ima sve uslove za čuvanje vakcina.\nZamrzivači za čuvanje vakcina dopremljeni su pre tri nedelje iz Instituta za javno zdravlje Srbije „Dr Milan Jovanović Batut“ i spremni smo za akciju vakcinisanja, rekla je dr Radosavljević.\nU borskom Domu zdravlja zaposleno je 233 medicinskih i nemedicinskih radnika.\nOna je trenutnu epidemiološku situaciji u Boru ocenila kao ohrabrujuću jer je broj novozaraženih u opadanju.\nManji je broj prvih pregleda što nas ohrabruje a veći je i broj pacijenata koji u covid ambulantu dolaze sa simptomima infekcije, ali su nakon testiranja negativni na prisustvo korona virusa, dodala je direktorka Doma zdravlja.\nPrema jučerašnjim podacima Zavoda za javno zdravlje „Timok“, u poslednja 72 sata zabeležena su svega dva nova slučaja korona virusa, a ukupan broj aktivnih slučajeva virusne infekcije na teritoriji grada je 473.


Bojović u Grčkoj 6 Podeli Podeli na facebook Podeli na twitter Podeli na viber Pošalji na mail\n16.12.2012. / 09:40\nDrugi strelac Vojvodine u jesenjem delu Superlige ekspresno pronašao novi angažman - u grčkom drugoligašu Panetolikosu.\nMilan Bojović nedavno je napustio redove novosadskog superligaša, i to bez obeštećenja, kako bi nastavio karijeru u inostranstvu.\nTalentovani napadač, koji je za Vojvodinu u jesenjem delu Superlige postigao pet golova, preselio se u Grčku, gde je sa drugoligaškom ekipom Panetolikos potpisao jednoipogodišnji ugovor.\n"Klub je fantastično organizovan i ima jedan od najmodernijih trening centara u Evropi. Sa finansijske strane napravio sam korak napred", izjavio je za "Žurnal" Bojović, koji je u Superligi Srbije odigrao ukupno 136 mečeva za Vojvodinu, Čukarički i Jagodinu i postigao 36 pogodaka.\nBojović (25) će za svoj novi klub debitovati 6. januara, protiv Volosa, sa željom da pomogne ekipi da se vrati u elitnu ligu Grčke.\n"Ranije sam grešio i do poslednjeg časa čekao ponude, pa ulazio u probleme. Sada sam zakoračio na odskočnu dasku, prešao sam u mabiciozan klub i vreme je za golove na grčkim terenima", izjavio je doskorašnji napadač Vojvodine, koji je u novosadskom superligašu igrao godinu i po dana.


"Švabe" pobegle sa dna u poslednji čas! - Sportske.net\n"Švabe" pobegle sa dna u poslednji čas!\nŠtutgart osvojio tri boda protiv gostiju iz Bremena pred svojom publikom u veoma uzbudljivom meču kojim je spuštena zavesa na 28. kolo Bundeslige. Palo je pet golova, pobednik je rešen u veoma dramatičnom finišu.\nBL - Rajković i Kačar tonu ka CvajtiNe pomaže ni Kostić - Štutgart ostao u zoni ispadanja!Filip Kostić ređa asistencije u Bundesligi!BL - ''Milioneri'' preboleli Evropu, Kostić pokrenuo ''Švabe''!BL - Dominacija Leverkuzena pred Atletiko!\nNa prvi gol na 'Mercedes Benz' Areni čekalo se 15 minuta kada Gentner dovodi Štutgart u vođstvo.\n'Švabe' sa minimalnom prenošću odlaze na domor, a već nakon pet minuta igre u nastavku rezervista Selke poravnava rezultat.\nNa 20 minuta pre kraja utakmice domaćin ponovo vodi, Ginček je matirao Volfa na asistenciju Harnika.\nU 84. minutu utakmice Štutgart ostaje sa desetoricom na terenu, Harnik je zaradio dva žuta kartona i morao van igre, a gosti sa severozapada Nemačke ekpresno koriste brojčanu prednost.\nVestragard je izjednačio na 2:2 u 86. minutu utakmice, ali to ih nije spasilo poraza u Švapskoj jer je u sudijskoj nadoknadi Ginček svojim drugim golom na utakmici doneo zlata vrednu pobedu domaćinu u borbi za opstanak.\nDodajmo da je Filip Kostić bio starter u pobedničkom sastavu, trener Štutgarta Stevens ga je izveo 10 minuta pre kraja meča.\n"Švabe" su ovim trijumfom pobegle sa dna tabele i ustupile 'fenjer' Hamburgu, ali ih u poslednjih šest kola Bundeslige čaka grčevita borba za opstanak.\nVerder ostaje u sigurnoj zoni, u sredini tabele.


Potvrđeno za MeridianSportBH: Krupa sve bliže napuštanju Premijer lige\nFudbalski klub Krupa sve je bliže odluci da napusti Premijer ligu Bosne i Hercegovine, saznaje MeridianSportBH.\nU razgovoru sa MeridianSportBH, jedan od rukovodećih ljudi Krupe Dragomir Ilić potvrdio je da se klub nalazi sve bliže odluci da definitivno napusti takmičenje u Premijer ligi.\nKao razloge za takvu odluku Ilić je naveo velika finansijska izdvajanja koja zahtjeva najkvalitetniji rang takmičenja u Bosni i Hercegovini. Kada se na to dodaju novi kriterijumu za stadion, po kojem bi u kanjonu Tijesno morali praviti reflektore i dodatne rekonstrukcije na stadionu, jasno je da su veliki poduhvat za porodicu Ilić u čijem je vlasništvu klub.\nKrupa je u drugoj polusezoni bila najprijatnije iznenađenje Premijer lige, gdje su već od otpisane pozicije stigli do sigurne zone dva kola prije kraja.\nU kanjonu Tijesno se nadaju da će Fudbalski savez Bosne i Hercegovine, kao i Fudbalski savez Republike Srpske imati razumijevanja za ovu odluku Krupe ukoliko se desi, te da će od naredne sezone dobiti dozvolu da igraju Prvu ligu Republike Srpske i da neće morati kretati od najnižeg ranga.\nDodatno, tim Krupe će biti značajno podmlađen u narednoj sezoni, bez obzira na rang takmičenja koji se bude igrao.\nOdluku o tome ko će popuniti mjesto u Premijer ligi, ukoliko Krupa istupi, donijeće Fudbalski savez Bosne i Hercegovine. Da li će to biti Leotar kao drugoplasirani tim Prve lige Republike Srpske, ili neko drugi, potpuno je odvojeno od odluke Fudbalskog kluba Krupa.\nPrethodni članakGrčka pravi velike probleme Sjevernoj Makedoniji pred prvu utakmicu Evropskog prvenstva\nNaredni članakGrigonis napustio Žalgiris i potpisao za jedan od najvećih evropskih klubova


Liberman čestitao dodiku 9. januar – Dan Republike Srpske – Zvornik Danas\nNaslovna/izbor urednika/Liberman čestitao dodiku 9. januar – Dan Republike Srpske\nRedakcija Send an email 6. januara 2016\nJERUSALIM – Predsjedavajući partije „Izrael naš dom“ Avigdor Liberman uputio je čestitku predsjedniku Republike Srpske Miloradu Dodiku povodom 9. januara – Dana Republike Srpske.\n„Republika Srpska uspostavljena je u izuzetno složenim uslovima i vremenima. Dan Republike danas izražava i duh tolerancije i solidarnosti naroda Srpske, uključujući i našu braću u jevrejskim opštinama u Banjaluci i Doboju“, ističe Liberman, koji je i poslanik Kneseta i predsjedavajući parlamentarne grupe prijateljstva sa Srbijom.\nLiberman želi Srpskoj dalji uspjeh u suočavanju sa brojnim izazovima koji stoje pred njom, privrednim i socijalnim, te da doprinosi vlastitoj afirmaciji i napretku cijele BiH.\nU čestitki, koju je Srni proslijedio Libermanov stručni saradnik Aleksandar Nikolić, ističe sa da je ovo i prilika da se izrazi respekt prema potomcima Petra Kočića, kao i herojskih boraca protiv nacizma i fašizma u Drugom svjetskom ratu.\nLiberman naglašava da je ovo i čas za odlučno odbijanje pokušaja revizije istorije.\nLibermanov stručni saradnik Aleksandar Nikolić navodi da su relevantni faktori u Izraelu svjesni da je Srpska iskonski i jedinstven izraz volje srpskog naroda u BiH, kao i niza nametnutih odluka i preglasavanja koji su u godinama poslije Dejtonskog sporazuma urušavali njene nadležnosti.\nOn kaže da se to odnosi i na pitanje simbola, kao posljedice odluke o konstitutivnosti naroda i na nivou entiteta.\n„Nažalost, jedan od rijetkih faktora na međunarodnoj sceni koji je spreman da pruži otvorenu podršku u osjetljivim trenucima izazvanim primjenom dvostrukih aršina je prethodni ministar inostranih poslova Države Izrael Avigdor Liberman, odlični poznavalac prilika na Balkanu. Liberman je i poštovalac književnog rada Ive Andrića i ljubitelj djela Emira Kusturice“, dodao je Nikolić.\nIzrael, koji decenijama prednjači u trpljenju štete od jednostranih pristupa većine međunarodnih organizacija i medija, kako navodi Nikolić, ima kapacitet da razumije ovakve konstelacije.\ndan republike izrael liberman srpska\n„Vaskršnja čarolija“ u Narodnoj biblioteci\nFormiran predmet nakon ispada službenika Predsjedništva BiH


Gej pingvini podižu (podmetnute) mladunce - Radio Košava\nGej pingvini podižu (podmetnute) mladunce\nPrema pisanju ”Njujork tajmsa” u koloniji pingvina u jednom od akvarijuma Australije u Sidneju svi “roditelji” se lepo staraju o svojim budućim mladuncima osim jednog para.\nOni su dva jajeta koja je snela ženka posle parenja ostavljali u gnezdu da bi otišli da se brčkaju ili da se “igraju”, a sasvim su zanemarivali jaja.\nUprava akvarijuma je primetila da jedino par pingvina koji su gej pokazuju interesovanje za jaja, što je čuvarima dalo ideju da dva zanemarene jajeta podmetnu gej paru i pokazalo se da su oni spremno prihvatili da zamene biološke ”roditelje” koji su ih zanemarili.\nOni su pokazali da su spremni da postanu “roditelji” jer nikada nisu oboje u isto vreme napuštali gnezdo, već je sve vreme jedan od njih dvojice sedeo na jajima kako bi ih grejao.\nNazvani Sven i Medžik, oni su uspeli da dobiju jednu prinovu čiji se pol još ne zna, a koja je sada najveća atrakcija sidnejskog akvarijuma.


Sadašnji sistem zaštite i spašavanja ne štiti živote građana BiH - Akta.ba\nSadašnji sistem zaštite i spašavanja ne štiti živote građana BiH\n07.08.2014. 08:35 / Izvor: Nezavisne novine\nSadašnji sistem zaštite i spašavanja u slučaju prirodnih i drugih nesreća ne pruža sigurnost ni za živote građana BiH, ni za njihovu imovinu. Pokazala je ovo jučer predstavljena analiza Centara civilnih inicijativa (CCI), rađena nakon majskih poplava, koje su nanijele oko četiri milijarde KM štete.\nU CCI-ju kažu da su analizom utvrdili da su štete od elementarne nepogode, koja nas je zadesila sredinom maja, mogle biti znatno manje da je sistem zaštite i spašavanja bio efikasniji i da se sistemski ulagalo u preventivne mjere.\n"Analize zakonodavstva i reagovanja u vrijeme prirodne nesreće pokazuju da je postojeći sistem upravljanja vodom i sistem zaštite i spašavanja u BiH prekompleksan, nedovoljno opremljen, teško upravljiv, a zbog neobučenosti ljudstva u praksi se dokazao i kao nedovoljno funkcionalan", rekla je Lejla Suljić-Deronjić iz CCI-ja, naglasivši da je sistem zaštite loš i zbog sporosti u odlučivanju i zbog "mogućnosti da bude blokiran nerazumnim, politički motivisanim odlukama".\nOna je naglasila da je politika blokirala provođenje Okvirnog zakona o zaštiti i spašavanju pa ni šest godina od njegovog usvajanja nije osnovana zakonom predviđena "mješovita specijalizovana jedinica zaštite i spašavanja u slučaju prirodnih i drugih nesreća".\n"Lokalne vlasti su nečinjenjem, preusmjeravanjem sredstava i neadekvatnim reagovanjem postale jedan od glavnih uzročnika katastrofe koja je pogodila zemlju", poručili su iz CCI-ja.\nMuris Bulić iz ove nevladine organizacije, ilustrujući tvrdnju o neefikasnosti institucija vlasti u BiH kazao je da je BiH tek na početku sanacije posljedica prirodne katastrofe koja nas je pogodila prije tri mjeseca.\n"Sanacija nije ni počela, a već su nas, evo, pogodile nove poplave koje opet stvaraju materijalnu štetu, koja se mogla izbjeći da se novac namjenski troši i da se ulaže u prevenciju, što zakoni nalažu", izjavio je Bulić.\nAnaliza CCI-ja sadržava i brojne preporuke za institucije vlasti, od neophodnosti hitne revizije učinka prevencije i aktivne odbrane od poplava do preporuke o potrebi poboljšanja međusektorske i međuentitetske saradnje u provođenju mjera zaštite od poplava.\nMinistarstvu odbrane BiH odobreno je 600.000 KM od ukupno 800.000 koliko su dodatno tražili iz budžetske rezerve za pokrivanje troškova angažmana Oružanih snaga (OS) BiH u pružanju pomoći na poplavljenim područjima, saopšteno je juče iz Ministarstva finansija i trezora BiH.\n"Ovih 600.000 KM obezbijeđeno je usvojenim izmjenama i dopunama Zakona o budžetu institucija BiH", kazali su u Ministarstvu finansija.\nOvaj zahtjev za novcem iz rezerve Ministarstvo finansija i trezora nije obradilo jer su, tvrde, zahtjev Ministarstva odbrane za dodatnim novcem riješili kroz izmjene Zakona o budžetu institucija BiH, koje će 11. augusta stupiti na snagu. Izmjenama Zakona o budžetu institucija BiH osiguran je 7,1 milion maraka za pomoć stanovništvu pogođenom majskim poplavama. Iznos je obezbijeđen tako što se većina institucija BiH u svojim budžetima odrekla po jedan odsto. Tako je Ministarstvo odbrane predložilo da iz svog budžeta da 2,8 miliona KM, ali je na kraju usvojeno rješenje da se dopunama Zakona o budžetu institucija BiH od odbrane oduzmu 2,2 miliona, pa im je i "ostalo" 600.000 maraka.\n#Zakon o budžetu institucija BiH


Bazen – šta znači sanjati bazen?\nNa javi je bazen obično simonim za neko opuštanje, uživanje i zabavu, te predstavlja neko dobro i blagostanje koje je zasluženo vrednim i napornim radom, pa i jeste neki vid nagrade i bezbrižno provedenog vremena.\nŠta znači sanjati bazen – bazen kao predominirajući motiv u snovima\nGeneralno posmatrano, snovi o bazenu kao glavnom motivu nisu toliko učestali, ali je svakako baš njihova simbolika i tumačenje, zanimljiva i šarenolika, pa se može posmatrati shodno pravoj i konotaciji i situaciji, kao dobra ili kao negativna i loša.\nU nastavku teksta će biti navedeni oni najčešći snovi o bazenu kao simbolu, a kao i određena vrlo jasna i indikativna analiza prema sanjaricama i sanovnicima.\nSanjati da vidite neki lep i veliki bazen\nPred vama su neki veoma lepi i iznenadni događaji, kao i neočekivana poznanstva i vrlo srećan i povoljan period.\nPotrebno je da naučite da se opustite i rasteretite, a upravo će vam odlični razultati na svim vašim životnim aspektima doprineti opštem miru i harmoniji.\nSanjati da se vi kupate u bazenu i da u tome uživate\nRešićete neke velike prepreke i probleme koji su vas dugo sputavali i mučili, a pre svega jer ste se vi promenili, i postali ste odlučniji i savesniji, a u smislu toga da se morate založiti za ono do čega vam je zaista stalo.\nSanjati da želite da se kupate i plivate u bazenu ali je on potpuno prazan i nema vode\nVi niste nikada zadovljni i uvek ste i „emotivno prazni“ i ništa ne može da vam privuče pažnju, te vam je sve nebitno i dopsadno, i kao osoba ste vrlo komplikovani, i „teški“ za komunikaciju.\nMorate da se pokrenete, i da budete manje površni i bezvoljni, jer vas drugi smatraju samoživom i egocentričnom osobom, pa ne žele da se sa vama upuste u saradnju, i zato jer ste vi nesposbni za kompromis, „trpe“ neke vaše i poslovne i privatne obaveze.\nSanjati da plivate u predivno plavom i čistom bazenu\nOsoba ste koja je naučena da se za sve izbori sama, poštenim radom i trudom, a bez oslanjanja na druge i bez očekivanja nekih „lakših načina“, pa ste vrlo cenjeni i poštovani kao čestita osoba.\nMeđutim, nekada morate da shvatite da ne ide uvek sve onako kako ste vi baš planirali, i da neki manji neuspesi ili „skretanje sa pravolinijskog puta“ kojim ste naučeni da idete, ne znači da vi ili grešite ili niste dovoljno savesni, već jednostavno „to tako mora“ i prihvatite sve to bez stresa.\nSanjati da vidite neki bazen koji je vrlo zapušten i prljav\nNeko će da vas sasvim razočara jer neće ispoštovati zadata obećanja i dogovor koji ste već pak i unapred postigli i potpisali, što će vas veoma iznervirati i shvatićete da baš imate posla sa sasvim lošim osobama i sa lažnim prijateljima.\nVi ste veoma naivna i dobrodušna osoba, i dajete velike šanse i pridajete značaj i onima koji to nikako ne zaslužuju, a jer ste naučeni da sve ljude smatrate vrednim i poštenim, te upravo zbog toga mnogi podmuklo i koriste vašu dobrotu i lakovernost.\nSanjati da se kupate u bazenu koji je sasvim zagađen i u kome je voda mutna\nImate neki podsvesni strah i sumnjate u sebe, pa ste u panici zbog nekih predstojećih obaveza i ne znate da li da rizikujete, ili da se predomislite i da odbijete ponuđene prilike.\nSvi osim vas primećuju i vaše talente i potencijale, pa vi treba da se promenite i pokrenete sebe, kao i da se upustite u nove i nepoznate izazove, i sebi dokažete koliko možete i koliko vredite.\nSanjati da vi u svom dvorištu posedujete bazen i da se u njemu kupate\nOsoba ste koja je vrlo sebična i gorda, pa ne želite da se sa svakim družite jer smatrate da ste pak i bolji i vredniji od drugih ljudi, pa vas smatraju vrlo zatvorenom i „nepristupačnom“ ličnošću i ni najbliži prijatelji ne žele da se sa vama preterano upuštaju u saradnju.\nSanjati da ste vi osoba koja je „čistač bazena“ i da menjate vodu koja je prljava\nPostaćete svesni svih svojih pogrešaka i mana, pa ćete dati sve od sebe da se promenite i da pak i počnete da radite i razmišljate na jedan „ispravniji“ i bolji način, što će vam značajno poboljšati i napredak, i ostvarenje ciljeva na privatnom i poslovnom aspektu.\nSanjati da ste žedni i da pijete vodu iz bazena\nImate preveliku potrebu da izrazite neki svoj stav i protivljenje, te da istaknete svoja neslaganja i da izrazite jedan vid „bunta“, ali niste odabrali pravi način, kao ni vreme ni mesto, i pre ćete baš i naići na kritike i osude, nego na odobravanje i podršku okoline.\nSanjati da se kupate u bazenu u kome se nalazi veliki broj ljudi\nVi nikada niste zadovoljni onim što imate i što ste već ostvarili, pa stalno težite nečemu i boljem i većem, ali ne shvatate koliko grešite jer ne možete da uvidite razliku između želja i potencijala, i ubrzo ćete da se pokajete, jer su vaše ambicije mnogo velike u odnosu na vaše mogućnosti.\nSanjati da se davite u bazenu i da ne možete da se domognete izlaza na površinu\nImate sklonost da preterano „srljate i letite“ u neke rizične situacije i da se previše lako prepustite da vas „zavedu“ tuđe ideje i mišljenja, pa da se u svemu tome pogubite, i baš olako i pogrešite.\nVi ste činjenično osoba koja voli da rizikuje i koja nikada ne odustaje pred problemima i nekim preprekama, te ih pre shvatate kao izazov i „igru“, i tako na neki način „testirate sebe“, ali umete da preterate i da se previše „zaigrate“, a na sopstvenu štetu i uz velike gubitke i promašaje.\nSanjati da vidite neku osobu čije mrtvo telo pluta u bazenu i koja vam je nepoznata\nOvakav san označava da ćete biti „ugroženi“ od strane nekih bliskih saradnika ili prijatelja, te da će oni da vas ostave“ na cedilu“ kada vam budu najpotrebniji, i kada vam bude najteže u životu.\nSanjati da vas neko davi u bazenu i ne da vam da izronite i „potiskuje vas“ sve dublje\nSvesni ste da ste vi previše poverljivi i da svakome dajete priliku i iste šanse, ali morate da se zaista i pričuvate nekih podmuklih i zlonamernih osoba, koje vrlo „strpljivo“ iščekuju neku vašu grešku, sve kako bi preuzele sve vaše zasluge, a vama ukaljale čast i ugled, koji ste gradili dugo vremena.\nMoguće je da ćete se vi ili pak vama bliske osobe razboleti, te i veoma dugo biti u neizvesnosti a što se tiče zdravlja i krajnjeg ishoda, ali na sreću iako je u pitanju hronična bolest, ona će proći ili bez posledica ili bez većih komplikacija.\nSanjati da se kupate u bazenu koji je pun krvi i da ste prestrašeni ali ne možete da izađete\nKajete se za neke počinjene greške i propuste, kao i jer ste neke vama drage i odane osobe vrlo lako izneverili zarad postizanja uspeha i pozicije, pa se trudite da se „iskupite“, ali vam to baš i ne „polazi za rukom“.\nNe možete da očekujete da sve svoje manipulacije i pronevereno poštovanje i poverenje, rešite lako i brzo, jer su osobe kojima ste „okrenuli leđa“ za vas uvek bile tu, i ostale su zaista veoma i povređene i „zatečene“, svim vašim postupcima i lošim ponašanjem prema njima.


Đoković počinje pohod na Rolan Garos, prvi protivnik je Nišioka - Izazov\nRadio-televizija Srbije\t 23. maja 2022. 09:28\nNovak je u Pariz stigao posle titule na mastersu u Rimu i važi za jednog od glavnih favorita za osvajanje nove, treće titule u Bulonjskoj šumi.\nSvetski "broj 1" brani trofej osvojen prošle godine, ima težak žreb jer su u njegovoj polovini Rafael Nadal i Karlos Alkaraz, ali i velike šanse da ih pobedi.\nPrva prepreka mu je omaleni Japanac Nišioka, sa kojim će igrati u večernjem terminu na najvećem stadionu u kompleksu, ne pre 20.45.\nBiće to treći međusobni duel dvojice igrača, a oba prethodna je u svoju korist rešio Srbin. Poslednji put su igrali u drugom kolu Australijan opena 2020. godine, kada mu je Đoković prepustio samo sedam gemova.\nPored Novaka, na terenu će biti još trojica srpskih tenisera, a prvi će svoj meč igrati Filip Krajinović. Krajinović se sastaje sa snažnim serverom Rajlijem Opelkom i njih dvojica će od 11 otvoriti program na terenu 11.\nNa istom terenu će nešto kasnije igrati Miomir Kecmanović protiv Tomasa Martina Ečeverija iz Argentine, dok će Dušan Lajović na terenu 5 ukrstiti rekete sa Sebastijanom Baezom, a taj duel neće početi pre 12.30.\nRolan Garos se igra je od 22. maja do 5. juna, za nagradni fond od 43,6 miliona evra, a titulu brani upravo Đoković.


Banke se izborile da ne moraju da kontrolišu uplatu doprinosa - Naslovi.net vesti\nBanke se izborile da ne moraju da kontrolišu uplatu doprinosa\nKrediti.rs sreda, 21. decembar 2011.\nAutor: D. Nišavić Banke ipak neće morati da kontrolišu uplatu doprinosa, već će to činiti samo ako to žele i uz nadoknadu. Takođe, umesto 1. januara, rok primene propisa po kojima će banke moći da obustave isplatu zarada ukoliko poslodavci ne uplate poreze i doprinose, pomeren je za mart 2012. Time... »\nBanke biraju da li će kontrolisati doprinose\nSEEbiz sreda, 21. decembar 2011.\nBEOGRAD - Uključivanje banaka u sistem kontrole poreza i doprinosa odlaže se za 1. mart iduće godine. Kako je u utorak najavio premijer Mirko Cvetković primena odredbe da banke ne dozvole isplatu plata ukoliko preduzeća ne uplate poreze i doprinose na zarade, biće pomerena sa 1. januara na prvi dan marta.Prema njegovim rečima, banke neće vršiti kontrolu uplate, već će to i dalje biti obaveza Poreske uprave. Zakon nije dobro protumačen - navodi Cvetković. - Banke mogu dobrovoljno da odluče da li će da uđu u taj sistem, to nije... »\nBolja naplata poreza na čekanju\nReforma poreskog sistema neophodna da bi se poboljšala naplata poreza, smatraju stručnjaci. Ako bi se smanjio porez na zarade, morale bi da se povećaju akcize na cigarete i alkohol i PDV. Uz preraspodelu poreza, predlaže se i zamrzavanje državne potrošnje.Umesto od januara, banke će naplatu poreza i doprinosa na zarade kontrolisati od marta. Primena Vladine odluke odložena je da bi banke imale vremena da se prilagode novim propisima, po kojima mogu da obustave isplatu zarade ako... »\nNovi magazin sreda, 21. decembar 2011.\nBanke neće morati od 1. januara da kontrolišu uplatu doprinosa zaposlenima. Mera koja je iz Poreske upave najavljivana kao način da se poboljša naplata, ipak će biti odložena.Izmene Zakona o poreskom postupku i poreskoj administraciji predviđale su da banke ne mogu da odobre isplate zarada zaposlenima ako njihovi poslodavci istovremeno ne izmire obaveze prema državi, odnosno uplate poreze i doprinose.... »\nBlic sreda, 21. decembar 2011.\nBanke ipak neće morati da kontrolišu uplatu doprinosa, već će to činiti samo ako to žele i uz nadoknadu. Takođe, umesto 1. januara, rok primene propisa po kojima će banke moći da obustave isplatu zarada ukoliko poslodavci ne uplate poreze i doprinose, pomeren je za mart 2012. Time se izašlo u susret bankama, prvo da odluka ne bude obavezujuća i drugo da se pomeri rok primene, kako bi sprovele odgovarajuću obuku.Premijer Mirko Cvetković juče je najavio da će Vlada predložiti da do marta iduće godine bude odložena primena propisa. - Vlada će Skupštini dostaviti amandman na predložene izmene Zakona o poreskom postupku i poreskoj... »\nBanke će dobrovoljno ulaziti u sistem naplate poreza i doprinosa, ali tek od 1. marta, najavio Mirko Cvetković. U posao će se, tvrdi premijer, uključiti samo oni koji to želeUKLJUČIVANJE banaka u sistem kontrole poreza i doprinosa odlaže se za 1. mart iduće godine. Kako je u utorak najavio premijer Mirko Cvetković primena odredbe da banke ne dozvole isplatu plata ukoliko preduzeća ne uplate poreze i... »\nPolitikapre 40 minutajoš 1 povezana »


Srbija planira izgradnju fabrike vakcina Sinopharma | SEEbiz.eu\nObjavljeno: 25.03.2021 / 13:39\nSrbija ima međudržavne ugovore i sa Kinom i sa Emiratima o saradnji, što omogućuje da se investicije realizuju po ubrzanoj proceduri.\nUpravo je predsednik Srbije Aleksandar Vučić tokom zvanične posete Emiratima najavio izgradnju fabrike vakcina u kojoj bi proizvodnja počela sredinom oktobra ove godine.\nPlan je da se u fabrici mesečno proizvodi više od dva miliona doza Sinopharm vakcine koja bi se koristila za potrebe Srbije, ali bi se i izvozila, pre svega u zemlje regiona.\nVučić je rekao da bi proizvodnjom kineske vakcine Srbija dugoročno i strateški obezbedili redovno snabdevanje vakcinom i zaštita zdravlja stanovništva, jer su procene da u skoroj budućnosti neće biti rešen problem zaraze Covid 19 virusom i njegovim mutacijama i da će vakcinacija biti ključno pitanje nacionalne bezbednosti.\nU Srbiji je vakcinisano oko 2,1 milion ljudi, a medju njima je najviše onih koji su primili Sinopharm vakcinu o čijem kvalitetu i bezbednosti srpski stručnjaci imaju visoko mišljenje.\nDo sada je u Srbiju stiglo 1,5 miliona kineskih vakcina, a potpisan je novi ugovor sa Sinopharmom o isporuci još dva miliona doza vakcina.\nPotpisivanju tog ugovora putem video linka prisustvovao je i Vučić koji je sa predstavnicima Sinopharma razgovarano o izgradnji fabrike vakcina, ali i o rekonstrukciji i opremanju bolnica u Srbiji.\nPremijerka Srbije Ana Brnabić je rekla da se razmatra pet lokacija u okolini Beograda na kojima bi se gradila fabrika vakcina.\n„Mi zaista moramo to brzo da radimo. Najvažnije u ovom trenutku je da imamo potpuno čiste imovinsko-pravne odnose da bi krenuli u izgradnju što pre“, rekla je Brnabić.\nTagovi: Sinopharm, kineska vakcina, kinesko cjepivo, Aleksandar Vučić, Ana Brnabić


Šest godina posle: šta se dešava sa suđenjem neonacistima? – Balkanekspresrb.rs\nŠest godina posle: šta se dešava sa suđenjem neonacistima?\n27/10/2015 Off By\nBez namere da utičemo na rad pravosudnih organa, javnost ima pravo na objašnjenje zašto taj proces traje šest godina? Šta se dešavalo do sada i koji su razlozi da tužilaštvo sada odustane od optužnice za nasilničko ponašanje?\nInfo: Đorđe Stojšić, LSV\nAKO je Više javno tužilaštvo u Novom Sadu odustalo od optužnice za nasilničko ponašanje protiv sedmorice neonacista koji su napali antifašističku kolonu 7. oktobra 2007. i ako će posle šest godina od početka suđenja, samo dvojici od njih biti suđeno i to po ublaženoj optužnici, Više javno tužilaštvo duguje mnoge odgovore.\nBez namere da utičemo na rad pravosudnih organa, javnost ima pravo na objašnjenje zašto taj proces traje šest godina? Šta se dešavalo do sada i koji su razlozi da tužilaštvo sada odustane od optužnice za nasilničko ponašanje? Da li je moguće da im je trebalo šest godina da shvate da recimo nemaju dovoljno dokaza? Znači li to da kada neonacista baci kamen, to nije nasilništvo?\nMožda su ustanovili da su ljudi u antifašističkoj koloni sami sebi razbili glave? O čemu se radi, šta je razlog za takvu odluku Višeg javnog tužilaštva?\nAko je neko zaboravio: Neonacisti su hteli da proslave rođendan Hajnriha Himlera u Novom Sadu, a kada su Novosađani izašli na ulice da ih u tome spreče, odgovorili su nacističkim salutiranjem i bacanjem kamenica zbog čega su pohapšeni.\nŠta onda ovo sada znači? Kakvu ovo poruku šalje građanima koji su bili u toj koloni?\nOvim potezom, tužilaštvo je praktično učinilo kamenovanje protivnika neonacizma legalnim.\nTreba li svi mladi u ovoj zemlji da postanu neonacisti i hulgani i članovi nekakvih oružanih navijačkih podgrupa beogradskih klubova da bi imali imunitet za nekažnjeno divljanje i varvarstvo?♦\nTagsLSV Đorđe Stojšić\nSNS proslavila svoju krsnu slavu Svetu Petku


Spremaju se novi teroristički napadi na SAD?\nAl-kaida namerava da u narednim mesecima ponovo napadne Sjedinjene Države, sumorno je upozorenje koje su danas u podne izneli američki obaveštajci. Zvaničnici obaveštajnih agencija već dva dana svedoče pred zakonodavcima, koji bi hteli da čuju šta se preduzima da bi se napad predupredio.\nŠef Nacionalne obaveštajne agencije je nedvosmislen: pokušaj terorističkog napada u narednih šest meseci je "izvestan".\n"Kolika je verovatnoća da će doći do novog terorističkog napada u Sjedinjenim Državama u narednih 3 do 6 meseci", upitala je senatorka iz Kalifornije, Dajan Fejnstin direktora nacionalne obaveštajne službe, Denisa Blera.\n"Pokušaj napada. Rekao bih da je izvestan", odgovorio je on.\nTokom dvodnevnog svedočenja "majstora" za špijunažu na Kapitol Hilu, rečeno je da oni dobijaju nove obaveštajne podatke od navodnog božićnog bombaša, Umara Faruka Abdulmutalaba.\n"Dobili smo dobre podatke. I dobijamo ih i dalje", tvrdi Denis Bler.\nZvaničnici obaveštajne službe kažu da Abdulmutalab otkriva "korisne i upotrebljive" obaveštajne podatke. Izvori kažu da je Federalni istražni biro tajno doveo u Sjedinjene Države članove njegove porodice iz Nigerije i da je to bilo presudno da se on privoli na saradnju. Ipak, predviđanje novog napada bi moglo bi da bude teže nego ikada.\n"Veća opasnost je to što Al-kaida prilagođava svoje metode, tako da ih je često teško otkriti", mišljenja je Leon Paneta, direktor centralne obaveštajne agencije.\nRaniji obaveštajni izveštaji sugerišu da Al-kaida obučava evropske napadače.\n"Možda nikada i nećemo da saznamo odakle su. Mogli bi da budu Britanci, pa čak i Amerikanci", upozorava konsultant informativnog programa TV Ej Bi Si, Ričard Klark.\nZvaničnici kažu da bi od podataka koje dobijaju moglo da zavisi da li će napad biti neuspešan – kao onaj u avionu za Detroit – ili će to biti uspešan udar na američkoj teritoriji.


Žene se udaju iz ljubavi, ali samo za zaposlene\nIzvor\t021.rs\tavgust 30, 2016\nVećina žena prilikom stupanja u brak daje prednost ljubavi nad novcem, ali pod uslovom da je budući suprug u radnom osnosu, rezultat je nedavnog istraživanja.\nTri od četiri žena kažu da se ne bi udale za nekog ko nema posao, a 65 odsto bi to učinile sa nelagodom ukoliko bi i same bile nezaposlene. Više od 91 procenta žena, međutim, ističe da bi se radije udalo iz ljubavi, nego zbog novca. "Ironično je da žene pridaju veću važnost ljubavi nego novcu, a ipak se ne bi udale ukoliko bi one ili njihov partner bio nezaposlen", komentariše Megan Kaserli iz časopisa "Forbs vumen" koji je sproveo istraživanje u saradnji sa sajtom JorTango. Ono što još više čudi jeste činjenica da 77 odsto ispitanica veruje da može da ima sve - ispunjen odnos sa partnerom i porodični život paralelno sa uspešnom karijerom, dodaje ona. Ipak, 63 odsto žena kaže da radi po 40 do 59 sati nedeljno, a 62 odsto njih da radnim danima provodi svega tri sata u budnom stanju sa partnerom. "Karijera je očigledno na prvom mesto za zaposlene žene", navodi Kaserli, dodajući da je prilično ironično to što ovoliki broj žena veruje da može da ima sve. Oko trećine ispitanica izjavilo je da zarađuje više od partnera, a polovina da je spremno da se uda za nekog ko zarađuje znatno manje od njih. Ipak, 41 odsto na to ne bi nikada pristalo. Nešto više od polovine žena koje su učestvovale u istraživanju reklo je da bi se odreklo karijere i posvetilo porodici kada bi partner to od njih zahtevao, ali samo 28 odsto njih bi to isto tražilo od patnera. Ukoliko bi imale jedan sat slobodnog vremena viška svakog dana, 42 odsto žena je kazalo da bi ga utrošilo na sebe umesto na partnera, prijatelje, porodicu ili posao.\n« Postoji nekoliko pitanja na koja bi malo žena odgovorilo iskreno Saznajte koliko često treba da upražnjavate seks s obzirom na svoje godine »


GUI je, za one koji ne znaju, skraćenica od Graphical User Interface, odnosno ono čime označavano grafički korisnički interfejs kao metod interakcije čoveka sa računarom kroz manipulaciju grafičkim elementima i dodacima uz pomoć tekstovnih poruka i obavještenja, operativnog sistema i namenskih aplikacija.\nAko obratite pažnju na savremenu filmsku produkciju, u dosta njih se pojavljuju računari sa korisničim interfejsom koji nam nije poznat. Niti su Windows, niti je Linux, niti je bilo koji drugi GUI drugog operativnog sistema. Zapravo, reč je apstraktnom, namenski kreiranom korisničkom interfejsu fiktivnih operativnih sistema i aplikacija, a koje radi atraktivnosti kreiraju grafički dizajneri.\nJedan od njih je i Mark Coleran, grafički dizajner koji je kreira brojne “Filmske” grafičke korisničke interfejse (otud ono FUI – film user interface) koji su ukrasili scene mnogo filmova iz holivudske produkcije.\nU nastavku pogledajte samo neke primere GUI radova ovog umetnika koji su obeležili mnoge filmske hitove, a još više možete videti na sajtu ovog umetnika:\nTags film, filmski hitovi, grafički interfejs, GUI, operativni sistem Author Goran Aničić\nPrevious Previous post: Karlovačka video razglednica\nNext Next post: Opel Insignia Tourer\nSpectrum atlas predstavlja imresivan interaktivan 3D atlas koji formom i bojama reprezentuje golobalne servise koji kori...


Zvezda može da izbegne Partizan - Sport - Dnevni list Danas\nPočetna » Sport » Zvezda može da izbegne Partizan\nNaredno kolo moglo bi da ispiše parove polufinala plej-ofa ABA lige\n1Piše: N. M. 12. februara 2019. 10.00\nPartizan je trijumfom nad ekipom Budućnosti (76:67) obezbedio bolji međusobni skor, s obzirom da je u Podgorici poražen sa četiri razlike (75:71) i u slučaju identičnog odnosa pobeda i poraza imaće poziciju više u poređenju sa aktuelnim regionalnim šampionom. Tri kola do kraja regularnog dela, prema rasporedu utakmica, gotovo je izvesno da će Crvena zvezda u narednom meču, tačnije večitom derbiju, moći da „bira“ sa kime će se nameriti u polufinalu.\nDa bi ostao na trećoj poziciji, Partizan bi trebalo da do kraja trijumfuje u svim mečevima, zaključno sa predstojećim „gostovanjem“ Crvenoj zvezdi, od koje je izgubio u prvom susretu. Način na koji su pobedili Budućnost jasno pokazuje koliko su i u kojim segmentima napredovali puleni Andree Trinkijerija i da apsolutno mogu biti takmac svim rivalima u polufinalu plej-ofa. Italijanski stručnjak je na dobrom putu da implementira razne opcije u centarskoj liniji, čak igra i sa dve petice, što je dalo rezultat protiv Budućnosti.\nOrganizacija igre je sa Renfroom daleko bolja; Amerikanac je protiv Podgoričana imao čak 11 asistencija, dok su defanzivno crno-beli napokon počeli da eksploatišu atleticizam većine igrače i mogućnost veće kombinatorike u centarskoj liniji. U skladu sa tim, Partizan bi mogao da bude „nagazna mina“ svakom rivalu u polufinalu. Cedevita (14-5) je trenutno najbezbednija, odnosno najbliža drugom mestu, jer ima bolji međusobni skor sa Partizanom i Budućnosti. Zagrepčani gostuju „davljenicima“ Olimpiji i Krki, a dočekuju Mornar.\nPartizan ide u goste Crvenoj zvezdi i FMP, a dočekuje Igokeu, dok Budućnost kod kuće igra protiv Zadra i Cibone, a jedino gostovanje joj je u Sremskoj Mitrovici protiv Mege. To znači da bi Partizan za treće mesto najverovatnije morao da trijumfuje u „večitom“ derbiju 3. marta, a potom da slavi i u preostala dva meča. Rasplet u ABA ligi počeće tek kroz tri nedelje. Idućeg vikenda na rasporedu su Kup takmičenja, pauza se nastavlja zbog FIBA „prozora“ i završnice kvalifikacija za Svetski kup u Kini.\nkolo: Krka – Cedevita (2. marta), Crvena zvezda – Partizan (3. marta), Budućnost – Zadar (4. marta).\nkolo: Zadar – Crvena zvezda (9. marta), Partizan – Igokea (9. marta), Olimpija – Cedevita (10. marta), Mega – Budućnost (11. marta).\nkolo: Cedevita – Mornar (15. marta), FMP – Partizan (16. marta), Crvena zvezda – Mega (16. marta), Budućnost – Cibona (17. marta).\nABA liga, KK Crvena zvezda, KK Partizan, Košarka\nPartizan u ABA ligi nema konkurent.,Da je od početka lige imao Tinkijerija,danas bi bio neprikosnoven- prvi.


Novi program predškolskog vaspitanja i obrazovanja - Dan u Beogradu\nNaslovna » Porodica » Deca » Novi program predškolskog vaspitanja i obrazovanja\nNovi program predÅ¡kolskog vaspitanja i obrazovanja\nNeko drugi 31. oktobar 2018. Deca Postavite komentar\nCilj novih Osnova programa predškolskog vaspitanja i obrazovanja je celovit razvoj i dobrobit deteta kroz integrisani pristup učenju, povezivanje igre i drugih aktivnosti, kao i izgradnja smislenih odnosa sa vršnjacima i odraslima u prostoru koji je inspirativan.\nPravilnikom o osnovama programa predškolskog vaspitanja i obrazovanja predviđeno je da novi program bude uveden u predškolske ustanove sukcesivno od septembra 2019. godine.\nMinistar prosvete, nauke i tehnološkog razvoja Mladen Šarčević istakao je da je usvajanje nove koncepcije predškolskog vaspitanja važan podsticaj i da predstavlja osnovu za druge reformske procese.\nCilj je, kako je naveo, da se unapredi dostupnost, kvalitet i pravednost sistema predškolskog vaspitanja u Srbiji, kao i da se na tome radi u saradnji sa predškolskim ustanovama, jedinicama lokalne samouprave, partnerskim institucijama i organizacijama.\nPo njegovim rečima, Ministarstvo prosvete, nauke i tehnološkog razvoja nastoji da nizom sistemskih rešenja doprinosi stvaranju uslova za kvalitetno ostvarivanje i dalji razvoj predškolskog vaspitanja i obrazovanja.\nOn je istakao da će se kroz realizaciju važnih projektnih inicijativa u ovoj oblasti, obezbediti podrška u domenu unapređivanja inicijalnog obrazovanja vaspitača, kao i sistema njihovog profesionalnog razvoja i napredovanja – obuke za vaspitače, stručne saradnike i direktore predškolskih ustanova.\nMinistar je rekao da je planirano i unapređenje sistema za prikupljanje podataka i praćenje predškolskog vaspitanja i obrazovanja, kao i dalje unapređivanje sistema vrednovanja kvaliteta predškolskih ustanova.\nProgram predškolskog vaspitanja i obrazovanja: Godine uzleta\nDržavna sekretarka Ministarstva prosvete, nauke i tehnološkog razvoja Anamarija Viček rekla je da je, po prvi put u oblasti predškolskog vaspitanja, Pravilnikom propisano sukcesivno uvođenje obaveznosti primene nove programske koncepcije, radi obezbeđivanja pravovremene potrebne stručne podrške ustanovama.\nPodrška u vidu obuka, izrade priručnika i vodiča, razvoja mehanizama horizontalne razmene i mentorske podrške ustanovama biće obezbeđena kroz projekat inkluzivnog predškolskog vaspitanja i obrazovanja, koji se realizuje sredstvima iz zajma Međunarodne banke za obnovu i razvoj, istakla je Viček.\nPomoćnica ministra za predškolsko, osnovno obrazovanje i vaspitanje Vesna Nedeljković istakla je da se novim Pravilnikom definiše koncepcija vaspitanja i obrazovanja predškolske dece.\nTaj pravilnik je, kako je dodala, u skladu sa savremenim teorijskim pristupima u toj oblasti, relevantnim dokumentima obrazovne politike, primerima dobre prakse kod nas i u svetu i vrednostima zasnovanim na dugogodišnjoj tradiciji predškolskog vaspitanja u Srbiji.\nOsnove programa metaforično su nazvane „Godine uzleta“, jer je predškolski uzrast jedinstveno, vredno i neponovljivo doba u životu svakog deteta i period otvorenih mogućnosti i jedinstvenih potencijala, a cilj predškolskog vaspitanja jeste podrška dobrobiti deteta, napomenula je Nedeljković.\nPo njenim rečima, osnove ovog programa podržavaju razvijanje programa vaspitno-obrazovnog rada koji nastaju kroz zajedničko učešće dece i odraslih u prostorima koji su inspirativni i provokativni za dete, u kojima ono može slobodno da istražuje, isprobava, igra se, sarađuje sa drugima i upoznaje svet oko sebe.\nOsnove programa namenjene su svima koji su neposredno ili posredno uključeni u delatnost predškolskog vaspitanja i obrazovanja – zaposlenima u predškolskim ustanovama (medicinskim sestrama-vaspitačima, vaspitačima, stručnim saradnicima i saradnicima i drugim zaposlenima), porodici, lokalnoj zajednici, stručnim i akademskim zajednicama i svim drugim državnim i civilnim organizacijama, institucijama i telima povezanim sa obrazovanjem, zdravstvenom i socijalnom zaštitom i kulturom.\nU izradi dokumenta „Osnove programa predškolskog vaspitanja obrazovanja“ radili su predstavnici Zavoda za unapređivanje obrazovanja i vaspitanja, Unicefa, Instituta za pedagogiju i andragogiju Filozofskog fakulteta Univerziteta u Beogradu i Ministarstva prosvete, nauke i tehnološkog razvoja, navodi se u saopštenju.\nTagovideca ministarstvo prosvete obrazovanje porodica predškolci predškolske ustanove vaspitanje\nPrethodni Bioskopski repertoari (1-7. novembar 2018)\nSledeći Revija filmova „Sećanje na… Milena Dravić (1940-2018)“


Komercijalna banka omogućila elektronsko plaćanje naknada u APR | Komercijalna banka ad Beograd\nKomercijalna banka omogućila elektronsko plaćanje naknada u APR\nPrivredna društva, preduzetnici, ali i ostala pravna lica koja imaju obavezu dostavljanja finansijskih izveštaja u Agenciji za privredne registre ubuduće će naknadu za uslugu obrade i objavljivanja elektronskih finansijskih izveštaja moći da plate preko interneta platnom karticom (e- commerce).\nUslugu elektronskog plaćanja platnim karticama pružaće Komercijalna banka koja je izabrana u postupku javne nabavke maja 2016. godine, na osnovu kriterijuma najniže provizije i najkraćeg vremena za transakciju uplate.\nPovodom uvođenja ovog novog elektronskog servisa, Agenciju je posetila ministarka državne uprave i lokalne samouprave Ana Brnabić koja je tom prilikom izjvila da smo uvođenjem elektronskog plaćanja naknade za uslugu obrade finansijskih izveštaja dobili prvi pozitivan primer kako je jedna javna agencija, kao poseban oblik državnog organa, sa poslovnim računom u Upravi za trezor, uspela da uvede plaćanje platnim karticama, bez obaveze otvaranja računa u nekoj poslovnoj banci. Ona je istakla da se preko portala e-Uprave usluge sada plaćaju elektronskim bankarstvom, ali da će biti razmotrene mogućnosti da se APR-ov model, primenjen na privredu, proširi i na druge državne organe.\nDirektor APR-a Zvonko Obradović upoznao je predstavnike medija sa informacijom da se elektronsko plaćanje u APR-u može izvršiti bilo kojom vrstom platne kartice (Mastercard/Maestro i Visa/Visa electron), kao i da će građani plaćati proviziju na ovu uslugu u iznosu od 50 dinara za naknade do 2.500 dinara, a 2 % za iznose veće od 2.500 dinara.\nPrethodnih godina, naknade za obradu finansijskih izveštaja mogle su se plaćati e- bankarstvom ili preko uplatnica, ali je postojao problem povezivanja elektronski podnetih finansijskih izveštaja sa dokazom o uplaćenoj naknadi. Sa ovim rešenjem, uplaćene naknade biće automatski povezane sa konkretnim finansijskim izveštajem koji je predmet obrade.\nAplikaciji za elektronsko plaćanje pristupaće se preko Posebnog informacionog sistema Agencije za sastavljanje i dostavljanje finansijskih izveštaja za 2016. godinu.\nAPR-ova aplikacija za potpisivanje kvalifikovanim elektronskim sertifikatima je ove godine unapređena uvođenjem jedinstvenog softvera usaglašenog sa eIDAS standardima (eIDAS Regulation) koji se primenjuju u Evropskoj uniji što bi trebalo da ukloni probleme na strani korisnika prouzrokovane nejednakim informacionim standardima kod izdatih sertifikata za e-potpisivanje. Aplikacija za elektronsko plaćanje urađena je u saradnji sa Institutom Mihajlo Pupin.